**OMAVALVONTASUUNNITELMA**

**LASTENKOTI KINNALA**

Sisällysluettelo

[1 PALVELUNTUOTTAJAA KOSKEVAT TIEDOT 3](#_Toc197436485)

[2 TOIMINTA-AJATUS, ARVOT JA TOIMINTAPERIAATTEET 5](#_Toc197436486)

[**2.1 Toiminta-ajatus** 5](#_Toc197436487)

[**2.2 Arvot ja toimintaperiaatteet** 5](#_Toc197436488)

[**2.3 Kognitiivinen käyttäytymisterapia** 6](#_Toc197436489)

[**2.4 Kognitiivinen käyttäytymisterapia käytännön työssä Kinnalassa.** 6](#_Toc197436490)

[**2.5 Kiintymyssuhdeteoria** 7](#_Toc197436491)

[3. LAATUVAATIMUKSET JA LAADUNHALLINNAN TOTEUTTAMISTAVAT 7](#_Toc197436492)

[4. RISKIENHALLINTA 8](#_Toc197436493)

[**4.1 asiakasturvallisuutta koskevien riskien ja epäkohtien tunnistaminen ja niiden korjaaminen** 8](#_Toc197436494)

[**4.1.1 Sosiaaliset tekijät** (henkilökunta, toiset lapset): 8](#_Toc197436495)

[**4.1.2 Lasten toimintaympäristö,** (toimitilat, kalusteet, piha, harrasteet, liikkuminen)**:** 9](#_Toc197436496)

[**4.1.3 Toimintatavat** (lapsen itsemääräämisoikeuden toteutuminen). 9](#_Toc197436497)

[**4.1.4 Terveydelliset tekijät** (terveydenhuolto, lääkitys, psyykkinen vointi) 10](#_Toc197436498)

[**4.1.5 Lapsen mahdollinen karkaaminen** 10](#_Toc197436499)

[**4.1.6 Valvovien viranomaisten selvityspyynnöt, ohjaus ja päätökset** 11](#_Toc197436500)

[5. VAARA- JA LÄHELTÄ PITI TILANTEET 11](#_Toc197436501)

[**5.1 Olemme varautuneet vaara ja häiriötilanteisiin seuraavasti:** 12](#_Toc197436502)

[6 OMAVALVONTASUUNNITELMAN LAATIMINEN 14](#_Toc197436503)

[**6.1 Omavalvonnan suunnittelusta vastaava henkilö tai henkilöt** 14](#_Toc197436504)

[**6.2 Omavalvontasuunnitelman seuranta** 14](#_Toc197436505)

[**6.3 Omavalvontasuunnitelman julkisuus** 15](#_Toc197436506)

[7 ASIAKKAAN ASEMA JA OIKEUDET 15](#_Toc197436507)

[**7.1 Hoito- ja kasvatussuunnitelma (LsL 30a §)** 15](#_Toc197436508)

[**7.2 Uuden lapsen arviointi- ja sijoitusprosessi** 15](#_Toc197436509)

[**7.3 Itsemääräämisoikeuden vahvistaminen** 16](#_Toc197436510)

[**7.4 Lapsen tukeminen häntä ympäröivässä ympäristössä toimimiseen** 17](#_Toc197436511)

[**7.5 Lapsen tukeminen iänmukaisessa itsenäisessä päätöksenteossa** 18](#_Toc197436512)

[**7.6 Lapsen kanssa toimiminen lain mukaisesti** 18](#_Toc197436513)

[**7.7 Lapselle kerrotaan omista oikeuksistaan sijaishuollossa** 19](#_Toc197436514)

[**7.8 Lapsen huone** 20](#_Toc197436515)

[8 ASIAKKAAN OIKEUSTURVA 20](#_Toc197436516)

[**8.1 Keskustelu** 20](#_Toc197436517)

[**8.2 Muistutus** 20](#_Toc197436518)

[Sosiaalihuollon asiakkaalla on oikeus tehdä muistutus sosiaaliasiavastaavalle, tai toimintayksikön vastuuhenkilölle lastenkodin johtajalle Pekka Hämäläiselle. 20](#_Toc197436519)

[**8.3 Kantelu aluehallintovirastolle** 22](#_Toc197436520)

[**8.4 Kantelu eduskunnan oikeusasiamiehelle** 22](#_Toc197436521)

[9 LASTENSUOJELULAIN MUKAISET RAJOITUSTOIMENPITEET 23](#_Toc197436522)

[**9.1 Rajoitustoimenpiteitä tehdään vain, mikäli rajoitustoimenpidesäännöksen edellytykset täyttyvät.** 23](#_Toc197436523)

[**9.2 Yhteydenpidon rajoittaminen 63 §** 23](#_Toc197436524)

[**9.3 Lapsen tavaran haltuunotto 65 §** 23](#_Toc197436525)

[**9.4 Henkilöntarkastus 66 §** 24](#_Toc197436526)

[**9.5 Henkilönkatsastus 66 a §** 25](#_Toc197436527)

[**9.6 Lasten huoneen tai omaisuuden taikka lähetyksen tarkastaminen 67 §** 26](#_Toc197436528)

[**9.7 Kiinnipitäminen 68 §** 27](#_Toc197436529)

[**9.8 Liikkumisvapauden rajoittaminen 69 §** 28](#_Toc197436530)

[**9.9 Lapsen palauttamisesta sijaishuoltopaikkaan 69 § 1** 29](#_Toc197436531)

[**9.10 Eristäminen 70 §** 29](#_Toc197436532)

[**9.11 Erityinen huolenpito** 30](#_Toc197436533)

[**9.12 Mitä otetaan huomioon rajoitustoimenpiteissä ja seuraamuksissa** 30](#_Toc197436534)

[**9.13 Rajoituksen jälkiarviointi** 31](#_Toc197436535)

[**9.14 Rajoittavat välineet** 31](#_Toc197436536)

[10 LAPSEN HYVÄ KOHTELU JA SEN TOTEUTUMINEN 31](#_Toc197436537)

[**10.1 Lapsen hyvää kohtelua koskeva suunnitelma** 31](#_Toc197436538)

[**10.2 Lapsen asiallinen kohtelu, mitä on lapsen asiallinen kohtelu** 32](#_Toc197436539)

[**10.2.1 Miten varmistetaan asiakkaan asiallinen kohtelu** 32](#_Toc197436540)

[**10.2.2 Miten menetellään, jos epäasiallista kohtelua havaitaan** 32](#_Toc197436541)

[11 PALAUTE 32](#_Toc197436542)

[**11.1 Palautteen kerääminen, käsittely ja hyödyntäminen toiminnan kehittämisessä** 32](#_Toc197436543)

[12 PALVELUN SISÄLLÖN KUVAUSTA 33](#_Toc197436544)

[**12.1 Hyvinvointia, kuntoutumista ja kasvua tukeva toiminta** 33](#_Toc197436545)

[**12.2 Peruskoulun käynti Kinnalassa** 34](#_Toc197436546)

[**12.3 Ravitsemus** 34](#_Toc197436547)

[**12.4 Hygieniakäytännöt** 35](#_Toc197436548)

[**12.5 Terveyden- ja sairaanhoito** 35](#_Toc197436549)

[**12.6 Lääkehoito** 36](#_Toc197436550)

[**12.7 Monialainen yhteistyö** 37](#_Toc197436551)

[13 ASIAKASTURVALLISUUS 38](#_Toc197436552)

[**13.1 Yhteistyö turvallisuudesta vastaavien viranomaisten ja toimijoiden kanssa** 38](#_Toc197436553)

[**13.2 Henkilöstö** 39](#_Toc197436554)

[**13.3 Työsuojelu** 41](#_Toc197436555)

[**13.4 Henkilökunnan ilmoitusvelvollisuus, laki sosiaali- ja terveydenhuollon valvonnasta 29-30§.** 41](#_Toc197436556)

[14 TOIMITILAT 42](#_Toc197436557)

[**14.1 Teknologiset ratkaisut** 44](#_Toc197436558)

[15 TERVEYDENHUOLLON LÄÄKINNÄLLISET LAITTEET JA TARVIKKEET 44](#_Toc197436559)

[**15.1 Miten varmistetaan asiakkaiden tarvitsemien apuvälineiden ja terveydenhuollon laitteiden hankinnan, käytön ohjauksen ja huollon asianmukainen toteutuminen?** 44](#_Toc197436560)

[**15.2 Lääkinnällisten laitteiden vaaratilanteet** 44](#_Toc197436561)

[16 ASIAKASTIETOJEN KÄSITTELY, KIRJAAMINEN JA TIETOTURVA SEKÄ ARKISTOINTI OHJE 45](#_Toc197436562)

[**16.1 Vaitiolositoumus** 46](#_Toc197436563)

[**16.2 Tietoturvasuunnitelma** 46](#_Toc197436564)

[**16.3 Tietojärjestelmän poikkeama** 46](#_Toc197436565)

[**16.4 Tietojärjestelmän tietoturvaloukkaus** 47](#_Toc197436566)

[**16.5 Ohje arkistoon sijoitettavien asiakirjojen hallintaan, käyttöön ja ylläpitoon** 47](#_Toc197436567)

[17 YHTEENVETO KEHITTÄMISSUUNNITELMASTA 48](#_Toc197436568)

[18 OMAVALVONTASUUNNITELMAN SEURANTA 48](#_Toc197436569)

# **1 PALVELUNTUOTTAJAA KOSKEVAT TIEDOT**

Palveluntuottaja

Nimi Kinnalatupa Oy Y-tunnus 2250005-7

Toimintayksikkö tai toimintakokonaisuus Nimi Lastenkoti Kinnala

Katuosoite: Onkkaalantie 822

Postinumero: 36600 Postitoimipaikka: Pälkäne

Sijaintikunta yhteystietoineen:

Pälkäneen sosiaalipalvelujen päivystys arkisin 8-16 puh. 050 469 9724

Lastensuojelulain mukainen ympärivuorokautinen laitoshoito Asiakaspaikkojen lukumäärä 14

Esimies: Pekka Hämäläinen puh: 0400897206

sähköposti: p.hamalainen@icloud.com

Toimintalupatiedot

Aluehallintoviraston lupa myönnetty 02.12.2015 Ympärivuorokautinen laitoshoito lapset/nuoret.

# **2 TOIMINTA-AJATUS, ARVOT JA TOIMINTAPERIAATTEET**

## **2.1 Toiminta-ajatus**

Kinnalan toiminta-ajatuksena on lapsen haasteet huomioon ottaen tarjota ikätasoa vastaavaa hoitoa ja kasvatusta kognitiivisen käyttäytymisterapian ja kiintymyssuhdeteorian ajatuksin. Lapselle rakennetaan korjaavia kiintymyssuhteita, joissa vastataan lapsen tarpeisiin tunnetasolla. Lapsen tarvitsemien korjaavien kokemuksien aikuisen tarjoamasta hoivasta ja välittämisestä täytyy olla riittävän vahvoja. Niitä täytyy olla riittävän usein ja tarpeeksi pitkään, jotta lapsen mielessä saadaan muutoksia aikaan.

## **2.2 Arvot ja toimintaperiaatteet**

Arvomme perustuvat ajatukseen, että jokainen lapsi on arvokas omana itsenään ja siten häntä tulee kunnioittaa. Jokaisella lapsella on ainutkertainen lapsuus ja meidän tehtävämme on nähdä hänet sen mukaisesti. Olemme vastuussa lapselle omasta toiminnastamme, koska hänet on sijoitettu Kinnalaan.

Tavoitteemme on, että lapsi tulee kuntoutumaan sijoitukseen johtaneista haasteistaan, sekä koulunkäynnistään. Tavoitteisiin pääsemiseksi jokaiselle lapselle laaditaan hoito- ja kasvatussuunnitelma. Hoito- ja kasvatussuunnitelmaa arvioidaan laajemmin yleensä kaksi kertaa vuodessa asiakassuunnitelmapalaverissa.

Asiakassuunnitelmapalaveriin osallistuvat lapsen omaohjaaja, lastenkodin johtaja tai lastenkodin toiminnanjohtaja, perheen edustajat, erityisluokan opettaja lapsen koulun osuuden sekä sosiaalityöntekijä/sosiaalityöntekijät. Asiakassuunnitelmapalaverin jälkeen sosiaalityöntekijä laatii asiakassuunnitelman. Tämän jälkeen päivitetään lapsen alustava hoito- ja kasvatussuunnitelma vastaamaan asiakassuunnitelmassa asetettuja tavoitteita. Hoito- ja kasvatussuunnitelma on myös lastenkodin henkilökunnan työkalu. Siinä kuvataan lapsen haasteita, kykyjä, tietoja sekä taitoja. Sen avulla lasta pystytään tukemaan parhaiten ja viemään häntä eteenpäin hänen Kuntoutumisessaan. Hoito- ja kasvatussuunnitelmassa ovat mukana niin lapsen kuin hänen huoltajansa tavoitteet.

Perustehtävämme on tukea lapsen fyysistä ja psyykkistä kehitystä hänen ikätasonsa mukaisissa kehitystehtävissä. Lastenkodin arjessa toistuvat suunnitelmallisesti johdonmukaiset rutiinit.

Jäsentynyt ympäristö luo lapselle turvallisuuden tunteen ja antaa mahdollisuuden lapsen sisäisten rakenteiden kuntoutumiseen ja iän mukaisten kehitystehtävien saavuttamiseen.

Lapsen elämänhistoria on usein sellainen, että konkreettinen tekeminen, kokeminen ja elämysten kautta oppiminen on hedelmällisempää kuin pelkkä verbaalinen kasvattaminen. Aikuisen ja lapsen yhdessä jaettu kokemus liitettynä sanalliseen palautteeseen vahvistaa lasta kaikista eniten. Lapsella on ikänsä mukaisia kehitystehtäviä ja kehitystehtävissään häntä tulee tukea niiden vaatimilla tukimuodoilla.

## **2.3 Kognitiivinen käyttäytymisterapia**

Kognitiivinen käyttäytymisterapia pohjaa behaviorismiin ja oppimisteorioihin. Kognitiivinen käyttäytymisterapia on hoitomuoto, joka olettaa, että psyykkiset ongelmat ovat opittuja ja ne ovat siksi poisopittavissa. Oppiminen tapahtuu aina yksilön ja ympäristön vuorovaikutuksessa.

Kognitiivisessa käyttäytymisterapiassa suuntaudutaan enemmän nykyhetkeen ja tulevaisuuteen kuin menneisyyteen. Ajatusten uudelleen muotoilulla pyritään muuttamaan lapsen vääristynyttä ajattelua, joka vaikuttaa lapsen käsitykseen itsestään ja suhteestaan ympäristöön. Hoitomuodon keskeiset menetelmät ovat vahvistaminen, altistaminen, ehdollistaminen ja mallittaminen

## **2.4 Kognitiivinen käyttäytymisterapia käytännön työssä Kinnalassa.**

Käytännön työssä lasten kanssa käyttäytymisterapia näkyy opettamisena ja yhdessä oppimisena.

Käytännössä lasten kanssa opetellaan huonosti toimivien ja lapselle haitallisten käyttäytymismallien tilalle toimivimpia ja lasta hyödyntävämpiä käyttäytymismalleja. Esimerkiksi aggressiivisen käyttäytymisen tilalle opetellaan taito rauhoittaa itseä, mikä avaa erilaisia käyttäytymismalleja haastavaan tilanteeseen.

Oppiminen tapahtuu positiivisen vahvistaminen kautta (kehut, kannustus, palkkiojärjestelmä), joka mahdollistaa lapselle saada uudenlaisia kokemuksia itsestään ja vahvistaa lapsen positiivista käsitystä ja kokemusta itsestään (itsetunto).

Opettelussa tärkeitä osa-alueita ovat:

Sosiaalisten taitojen opettelu (itsensä ilmaisu, kuuntelu, toisten huomioon ottaminen, käyttäytymisnormit)

Tunteidenhallintataidot (tunteiden tunnistus, tunteiden erottelu, tunteiden sietäminen, toimiminen erilaisissa tunnetiloissa)

Rentoutumis- ja itsensä rauhoittamistaidot

Itseensä ja ympäristöön kohdistuvien ajatusmallien muuttaminen itselle hyödyllisempään suuntaan eli psykologinen joustavuuden lisääminen. Tämä auttaa lasta toimimaan paremmin hankalissa ja stressaavissa elämäntilanteissa, sekä avartaa lapsen näkemystä maailmasta ja omista mahdollisuuksistaan.

Omaohjaajakeskustelut toimivat sijoituksen aikana terapeuttisina elementteinä.

## **2.5 Kiintymyssuhdeteoria**

Kiintymyssuhteet ovat luonnollisia ihmissuhteita, joissa lapsi luo pohjan tulevaan elämäänsä. Lapsuuden kiintymyssuhteet näyttäytyvät koko elämän ajan, jollei niitä aktiivisesti työstetä toisenlaisiksi.

Monilla sijoitetuilla lapsilla on taustassaan varhaisen vuorovaikutuksen ja kiintymyssuhteen puutteita, jotka vaikuttavat haitallisesti lapsen kehitykseen, arkipäivän selviytymiseen ja sosiaaliseen vuorovaikutukseen. Korjaavassa kiintymyssuhteessa lapsi saa kokemuksen luottamuksellisesta aikuisuudesta, joka tukee häntä kuntoutumisessa.

Toteutamme Kinnalassa PACE ajattelua. PACE ajattelu perustuu hyväksyntää, leikkisyyteen, empatiaan ja uteliaisuuteen. Osa-alueiden aktiivisella aikuisjohtoisella työtavalla mahdollistetaan luottamuksellisen kiintymyssuhteen syntyminen ja lapsen saama myönteinen palaute.

Kinnalassa pyritään luomaan lapseen lämmin suhde, jossa hän kokee turvallisuuden tunnetta ja siten hänen mielelleen mahdollistetaan tila, jossa hänen on turvallista käydä traumaattisia kokemuksiaan läpi.

# **3. LAATUVAATIMUKSET JA LAADUNHALLINNAN TOTEUTTAMISTAVAT**

Kinnalassa laatuvaatimuksena on toteuttaa sijaishuoltoa annetun lainsäädännön, lasten yksilöllisten asiakassuunnitelman mukaisen hoito- ja kasvatussuunnitelman mukaan. Lasten elinympäristö, yksilöllinen hoito, fyysinen ja psyykkinen terveys, virikkeet, ravinto, koulunkäynti, säännöllinen yhteydenpito läheisiin, hyvä kohtelu mukaan lukien. Laadun tavoitteena on, että lapsi kuntoutuu sijoituksen aikana.

Kinnalassa laadunhallinnan työkaluina ja mittareina toimivat säännölliset palautekyselyt, lastenkodille laadittu laatukäsikirja, lasten palavereista saatu palaute, toiminnanjohtajan laatuakatemian laatupäällikkökoulutus. Lasten asiakassuunnitelma palavereissa kysytään palaute lapsen asioista vastaavalta sosiaalityöntekijältä ja lapsen vanhemmilta. Laatupoikkeamia työssä koitetaan ehkäistä kirjallisilla ohjeilla, joita lastenkodissa ovat laatukäsikirja, omavalvontasuunnitelma, perehdytyskansio, hyvän kohtelun suunnitelma, tietoturvasuunnitelma, lääkehoitosuunnitelma, arkistointisuunnitelma, suunnitelma poikkeusoloihin, pelastussuunnitelma., henkilökunnan koulutussuunnitelma, säännöllinen työnohjaus, työntekijöiden voimassa olevat lääkehoito- ja EA1 luvat.

Laatupoikkeamia minimoidaan myös siten, että esimiehet ohjaavat työntekijöitä arjessa ja käyvät säännöllisiä keskusteluita työntekijöiden kanssa työn laadusta. Lastenkodin johtaja käsittelee ja seuraa saatua palautetta ja varmistaa ja on vastuussa sen toteutumisesta.

Kinnalan henkilökunnan on oltava lainsäädännön mukainen koulutukseltaan ja osaamiseltaan. Heidän täytyy ylläpitää pätevyyttä työskentelyyn uusimalla tarvittaessa lääkehoitoluvat, EA1 koulutus, arjen tietosuojatodistus, sekä suorittaa hyväksytysti tentti lastensuojelulain mukaisista rajoitustoimenpiteistä. Työntekijöiden pitää suorittaa palvelun tilaajan vaatimusten mukaiset täydennyskoulutukset vuosittain. Lastenkodin johtaja on vastuussa palveluiden lainsäädännöllisestä toteutumisesta

# **4. RISKIENHALLINTA**

## **4.1 asiakasturvallisuutta koskevien riskien ja epäkohtien tunnistaminen ja niiden korjaaminen**

Omavalvonnassa asiakkaan palveluun ja palveluprosesseihin liittyviä riskejä ja mahdollisia epäkohtia arvioidaan asiakkaan näkökulmasta.

Asiakasturvallisuutta vaarantavien riskien tunnistaminen on omavalvontasuunnitelman ja omavalvonnan toimeenpanossa tärkeää, jotta ne voidaan ennaltaehkäistä. Asiakasturvallisuus riskit voivat aiheutua esimerkiksi sosiaalisista tekijöistä (henkilökunta, toiset lapset) toimintaympäristöstä (toimitilat, kalusteet, piha, harrasteet, liikkuminen), tai toimintatavoista (lapsen itsemääräämisoikeuden toteutuminen). Terveydellisistä tekijöistä (terveydenhuolto, lääkitys, psyykkinen vointi). Lapsen luvaton poistuminen.

**4.1.1 Sosiaaliset tekijät** (henkilökunta, toiset lapset):

Kinnalassa lasten hyvään kohteluun kiinnitetään huomioita. Kinnalan ohjaajat ja lastenkodin johtaja seuraavat lasten keskinäisiä välejä sensitiivisesti. Havaittaessa lasten välisissä suhteissa kiusaamista, haukkumista, tai muuta epäasiallista ja asiakasturvallisuutta heikentävää ja vaarantavaa toimintaa ja käytöstä siihen puututaan. Opetetaan lapsille parempia käyttäytymismalleja ja suvaitsevaisuutta toisiaan kohtaan. Lasten hyvää kohtelua suunnitelmassa on selkeät ohjeet lapsille, miten he voivat toimia, jos he kokevat epäasiallista käyttäytymistä ohjaajilta. Lapsia on ohjattu kertomaan lastenkodin johtajalle Pekka Hämäläiselle ja omalle sosiaalityöntekijälleen, jos he kokevat, että ohjaajat kohtelevat heitä epäasiallisesti. Lapsille on säänölliset lastenpalaverit, joisa he voivat kertoa kokemistaan asioista arjessa.Ohjaajilla on ilmoitusvelvollisuus toisiaan ja näkemiään epäkohtia kohtaan ja he toimivat niiden mukaan. Lastenkodin johtaja ja lähiesimiehet havainnoivat lasten ja ohjaajien päivittäistä kanssakäymistä. Mikäli kanssakäymisessä on aikuisten puolelta epäasiallisuutta, siihen puututaan ja ohjataan toimimaan lasta kunnioittaen.

### **4.1.2 Lasten toimintaympäristö,** (toimitilat, kalusteet, piha, harrasteet, liikkuminen)**:**

Kinnalassa lasten elin- ja asuinympäristön turvallisuuteen kiinnitetään huomiota ja minimoidaan riskejä. Yksi vakava riski voi olla tulipalo. Kinnalassa jokaisen lapsen kanssa tehdään turvakävely, jossa hänelle näytetään hätäpoistumistiet ja kokoontumispaikka tulipalon sattuessa. Vuosittain lapset ja Kinnalan työntekijät käyvät läpi alkusammutuskoulutuksen. Lastenkodille tehdään säännölliset viranomaisten toimesta palotarkastus. Lastenkodin johtajan vastuulla on turvakävelyt ja alkusammutuskoulutukset.

Kinnalan sisätilat on rakennettu lapsille turvallisiksi käyttää. Rappuset ovat matalat ja tiheät, väliovien lasit ovat turvalasia ja rakennus on rakennettu paloturvalliseksi. Ensisammuttimet huolletaan vuosittain. Mikäli työntekijä havaitsee epäkohtia, tai korjausta vaativia rakenteita hän ilmoittaa siitä lastenkodin johtajalle, tai toimitusjohtajalle ja asiat korjataan mahdollisimman pian.

Lapset viettävät aikaa ulkona Kinnalan pihapiirissä. Pihapiirissä on lapsille harrastusmahdollisuuksia ja välineitä. Kinnalan pihapiiristä ja harrastusvälineistä pidetään huolta, että siellä ei ole rikkinäisiä harrastusvälineitä, joita käyttäessä lapsi voisi itsensä loukata. Kuten esimerkiksi koripalloteline voisi kaatua lapsen päälle. Pihapiiri pidetään siistinä ja siellä ei säilytetä esimerkiksi mitään ylimääräisiä tavaroita, jotka voisivat kaatua lapsen päälle, tai aiheuttaa muun läheltä piti- tai vaaratilanteen.

Lasten harrastamisessa ja liikkumisessa kiinnitetään huomiota turvallisuuteen. Esimerkiksi pyöräilleissä pyydetään käyttämään pyöräilykypärää, samoin lasketellessa ja mopoillessa. Lasten käydessä kävelyillä varsinkin pimeään aikaan annetaan heille taskulamppu ja heijastin. Autolla liikkuessa valvotaan lasten turvavöiden käyttöä ja veneillessä pidetään pelastusliivejä.

Lastenkodin autot katsastetaan vuosittain ja niiden kausittaiset renkaat vaihdetaan asianmukaisesti, jotta lasten kyyditys on turvallista.

Kinnalan vene huolletaan vuosittain ja sen ensisammutin huolletaan myös. Huoltamattomuus aiheuttaa riskin lasten liikkuessa vesillä. Kinnalan venettä käyttävät ainoastaan sellaiset ohjaajat, jotka on perehdytetty veneen käyttöön ja heillä on kokemusta vesillä liikkumisesta.

### **4.1.3 Toimintatavat** (lapsen itsemääräämisoikeuden toteutuminen).

Kinnalassa lapsen itsemääräämisoikeutta pitää kunnioittaa. Itsemääräämisoikeus on lapsen perusoikeus, joka muodostuu oikeudesta henkilökohtaiseen vapauteen, koskemattomuuteen ja turvallisuuteen. Kinnalassa kunnioitamme ja vahvistamme lapsen itsemääräämisoikeutta ja tuemme lapsen osallistumista oman elämän, hoidon ja kasvatuksen suunnitteluun sekä toteutumiseen. Aikuisen velvollisuus on kuunnella, mitä lapsella on sanottavana ja velvollisuus toimia ja reagoida, mikäli tarve vaatii. Kinnalassa otetaan huomioon lapsen toivomukset, mielipide, etu ja yksilölliset tarpeet. Lapsilla on kuukausittain lasten palaverit, joissa keskustellaan heidän kokemastaan kohtelusta, lastenkodin arjesta ja kuullaan lasten kehitysehdotuksia niihin. Lapset voivat esittää toiveita esimerkiksi haluamiinsa harrastusvälineisiin, ehdottaa arjen käytäntöjä, retkiä tai mitä tahansa mitä kokevat haluavansa tuoda esiin. Lapsille on kerrottu, että jos lasten palavereissa on jännittävää kertoa ehdotuksistaan, niin niistä voidaan aina keskustella kahdestaan aikuisen kanssa. Näin varmistetaan, että lapsi tulee kuulluksi. Lapsen yhteydenpitoa hänelle läheisiin ihmisiin on tuettava. On pidettävä huolta, että yhteydenpito toteutuu lapsen haluamalla tavalla. Mikäli sovituista yhteydenpitotavoista, vierailuista, kanssakäymisestä ei pidetä huolta on riski että lapsen yhteys hänelle tärkeisiin ihmisiin vähenee ja erkaantumista tapahtuisi. Omaohjaajat ja lastenkodin johtaja ovat vastuussa, siitä että säännöllinen yhteydenpito toteutuu.

Jouduttaessa turvautumaan lastensuojelulain mukaisiin rajoitustoimenpiteisiin, lapselle kerrotaan hänen juridisista oikeuksistaan rajoitustoimenpiteiden osalta. Lapselle kerrotaan hänen oikeuksistaan ottaa kantaa, tehdä muutoksenhaku tai valittaa päätöksistä, jotka koskevat häntä. Lasta tarvittaessa autetaan näissä mainituissa asioissa, jotta hänen oikeutensa tulee turvattua. Tarvittaessa lapsi ohjataan ottamaan yhteyttä oikeusaputoimistoon. On riski, jos ohjaajat eivät osaa käyttää lastensuojelulain mukaisia rajoitustoimenpiteitä oikein ja eivät osaa neuvoa lasta edellä mainittujen toimenpiteiden tekemisessä.

### **4.1.4 Terveydelliset tekijät** (terveydenhuolto, lääkitys, psyykkinen vointi)

Lasten terveydenhuollon, lääkityksen ja psyykkisen voinnin toteutuminen on olennainen osa lapsen kuntoutumista ja hyvinvointia. Sijoituksen alussa lapselle on varattava aika lääkärintarkastukseen ja hammastarkastukseen. Ajat tarkastuksiin on varattava mahdollisimman pian. Lääkehoidosta vastaava sairaanhoitaja ja viime kädessä lastenkodin johtaja pitävät tämän toteutumisesta huolta. Toteutumatta jättäminen aiheuttaa riskin lapsen voinnille. Lapsen mahdollinen lääkitys selvitetään jo ennen sijoituksen alkua ja selvitetään, onko lääkitystä valmiina. Lääkkeet voivat olla hyvin tärkeä lapsen vointia määrittävä tekijä ja on riski, jos lapsen lääkityksestä ei huolehdita asianmukaisesti. Tätä valvoo lääkehuollosta vastaava sairaanhoitaja, hänen työparinsa, sekä lastenkodin johtaja. Lasten lääkitystä ja terveydentilaa on seurattava ja pidettävä huolta, että tarvittavat lääkekontrollit ja hoitopalaverit toteutuvat lapsen sovitusti. Lasten psyykkistä vointia seurataan ohjaajien toimesta päivittäin. Ohjaajat tuovat esiin, jos lapsen voinnissa tapahtuu muutoksia. On riski, jos ohjaajat eivät asianmukaisesti havainnoi ja seuraa lasten vointia. Tarvittaessa otetaan yhteyttä lapsen hoitavaan lääkäriin, terveyskeskukseen ja tiedotetaan sosiaalityöntekijää lapsen voinnissa havaituista poikkeavuuksista. Tästä on viime kädessä vastuussa lastenkodin johtaja.

### **4.1.5 Lapsen mahdollinen karkaaminen**

Karkaamistilanteista keskustellaan lapsen kanssa paljon. Keskusteluiden tavoitteena on löytää syitä miksi lapsi karkaa. Syiden löydyttyä pohditaan lapsen kanssa yhdessä, kuinka nämä syyt voitaisiin minimoida, ettei karkaaminen toistuisi. Karkaamista ennalta ehkäisee eniten suhde työntekijöihin. Kun lapseen saadaan luotua lämmin, välittävä, korjaava kiintymyssuhde vähentää tämä huomattavasti karkaamisia.

Karkaamistilanteita ennalta ehkäisee myös se, että lapsi opitaan tuntemaan niin hyvin, että tunnistetaan lapsen poikkea käyttäytyminen ja reagoidaan siihen mahdollisimman aikaisin.

Kinnalassa toimitaan (69§1 luvatta lastensuojelulaitoksesta poistuneen lapsen palauttaminen) lastensuojelulain mukaisesti. Kinnalaan on tehty työntekijöille toimintaohjeet tilanteeseen.

### **4.1.6 Valvovien viranomaisten selvityspyynnöt, ohjaus ja päätökset**

Kinnalassa riskienhallinnassa käsitellään ja otetaan huomioon valvovien viranomaisten selvityspyynnöt, ohjaukset ja päätökset seuraavalla tavalla.

Riskien hallinnassa otetaan välittömästi huomioon valvovilta viranomaisilta tuleva ohjaus, selvityspyynnöt, tai päätökset. Lastenkodin johtaja tekee tarvittavat selvitykset, muutokset ja ohjaa henkilökuntaa. Mikäli kyseessä on ohjaus, lastenkodin johtaja tiedottaa henkilökuntaa siitä mitä ohjaus pitää sisällään ja valvoo että ohjauksen vaatimat asiat tulevat käytäntöön. Selvityspyynnössä lastenkodin johtaja selvittää selvityspyynnön mukaisesti selvitettävän asian. Esimerkiksi jos selvityspyynnössä on jokin Kinnalassa tapahtunut tilanne, hän keskustelee siinä olleiden ihmisten kanssa ja laatii viranomaiselle selvityksen heidän asettamaansa määräaikaan mennessä. Viranomaispäätösten ollessa kyseessä lastenkodin johtaja tiedottaa ja valvoo että viranomaisten antama päätös toteutuu Kinnalassa.

# **5. VAARA- JA LÄHELTÄ PITI TILANTEET**

Vakavien vaaratapahtumien tutkinta on asiakasturvallisuuden kehittämisen keskeinen menettely. Vaaratapahtumista oppiminen edellyttää sekä pienemmän riskin tapahtumien jatkuvaa seurantaa että vaikutuksiltaan vakavampien tapahtumien tarkempaa tutkintaa. Tätä varten organisaatiossa tulee olla tutkintaan tarvittavat resurssit, osaaminen ja sovitut menettelytavat.

STM ohje vakavien vaaratapahtumien tutkinnasta: <http://urn.fi/URN:ISBN:978-952-00-9885-8>

STM OPAS vakavien vaaratilanteiden tutkintaan <https://julkaisut.valtioneuvosto.fi/bitstream/handle/10024/165193/STM_2023_31_J.pdf?sequence=1&isAllowed=y>

Vaaratilanteita ja lähellä piti tilanteita varten, on kanslian ilmoitustaululla vihko, johon työntekijä tilanteen kirjaavat. Lastenkodin johtaja pitää seurantaa läheltä piti ja vaaratilanteista. Tapahtuneita tilanteita voidaan näin hyödyntää ennaltaehkäisevästi. Tapahtuneista tilanteista pitää oppia ja tarvittaessa muovata voimassa olevia toimintatapoja toisenlaisiksi.

STM opas vakavien vaaratilanteiden tutkintaan on tulostettu ja koko henkilökunnan pitää se lukea läpi. Opasta käytetään tarvittaessa tukena tilanteita tulkitessa, tutkiessa, ilmoitusten tekemisessä ja tarvittavia muutoksia miettiessä.

Henkilökunta tunnistaa vaara, - ja läheltä piti tilanteet. Henkilökunta kertoo myös ennakoivasti lastenkodin johtajalle, jos he havaitsevat epäkohtia, tai muutostarpeita, jotka vaikuttavat vaara- tai läheltä piti tilanteiden syntymiseen Kinnalassa.

Henkilökunta seuraa vaara ja läheltä piti tilanteita ja riskejä toiminnassa ja raportoi välittömästi läheltä piti, tai vaaratilanteesta lastenkodin johtajalle joko suoraan, asiakastietojärjestelmä Nappulaan, tai tilanteen vakavuus huomioon ottaen ilmoittamalla asiasta vastaavalle viranomaiselle välittömästi. Esiin tulleet vaaratilanteet tullaan raportoimaan tarvittaville ulkopuolisille valvoville viranomaisille.

Lastenkodin johtaja käy vaara, tai läheltä piti tilanteen läpi tilanteessa olleiden työntekijöiden kanssa. Samalla mietitään, miten tilanne tulevaisuudessa hoidetaan, niin että vaara, tai läheltä piti tilanne ei uusiutuisi. Työntekijä ohjataan tarvittaessa työterveyshuoltoon ja mikäli kyseessä on lapsi, niin hänelle etsitään tarvittavat palvelut tilanteen hoitoa ja käsittelyä varten. Lastenkodin johtaja pitää dokumentointia ja seurantaa vaaratilanteista. Lastenkodinjohtaja ilmoittaa tapahtuneista vaaratilanteista tarpeen mukaan. Esimerkiksi jos kyseessä on lapselle tapahtunut tilanne, niin ilmoitetaan hänen huoltajilleen ja sosiaalityöntekijälleen.

Lapset ja omaiset voivat tuoda esille havaitsemansa vaara- ja läheltä piti tilanteet ilmoittamalla niistä lastenkodin johtajalle, toiminnanjohtajalle tai henkilökunnalle. Henkilökunnan tehtävänä on välittää lapsien ja omaisten tuomat asiat esimiehiensä tietoon. Vaara- tai läheltä piti tilanne käydään asianomaisten kanssa läpi. Läpi käynnissä tarkastellaan mitä on tapahtunut, miten siihen on reagoitu, mitä on tehty ja myöhemmin tarkastetaan, onko epäkohta vielä ajankohtainen.

Vakavat vaaratilanteet tutkitaan alusta loppuun, miten ne ovat syntyneet ja miten ne voisi jatkossa pystyä välttämään. Käydään asianosaisten työntekijöiden, tai lasten kanssa ne läpi. Tehdään kirjallinen selvitystyö asianosaisten toimesta/kanssa ja dokumentoidaan ja tuodaan julki tarvittaville tahoille ja asianosaisille. Tutkinnan jälkeen saatu tieto hyödynnetään palveluiden kehittämisessä. Tästä on vastuussa lastenkodin johtaja.

## **5.1 Olemme varautuneet vaara ja häiriötilanteisiin seuraavasti:**

Kinnalaan on tehty omatoimisen varautumisen arviointimalli. Omatoimisessa varautumismallissa arvioidaan riskejä ja ohjeistetaan toimintaa häiriötilanteissa.

Jokainen työtekijä lukee pelastussuunnitelman ja omatoimisen varautumisen arviointimallin joka vuosi.

Päätökset akuutissa tilanteessa tekevät paikalla olevat työntekijät turvatakseen ihmiset. Jos häiriötilanne koskee koneita, sähkön saantia, vedentuloa tai jotain muuta ei akuuttia päätökset tekevät joko toimitusjohtaja, toiminnanjohtaja tai lastenkodin johtaja.

**Sähkökatkos:** Jos sähkö on pidempiaikaisesti poikki. Otetaan yhteys toimitusjohtajaan, joka organisoi sähkön tuottamisen varageneraattorilla. Jos sähkölaite ei toimi niin siitä ilmoitetaan toimitusjohtajalle, toiminnanjohtajalle tai lastenkodinjohtajalle.

**Vedenjakelu:** Lastenkodilla on oma porakaivo, josta vesi otetaan lastenkodin käyttöön. Jos veden tulo loppuu, otetaan yhteys toimitusjohtajaan, joka organisoi toiminnan veden saamiseksi.

Lasten turvallisuus infektioita vastaan tullaan varmistaneet siten, että hygienia tasoa nostetaan huomattavasti Kinnalassa. Yötyöntekijät desinfioivat taloa, niillä aineilla, joita viranomaiset suosittelevat. Käsidesiä ym. viranomaisten suosittelemia desinfiointiaineita on saatavilla monessa paikassa.

Tiedotamme lapsia ohjeista, joita viranomaiset lähettävät.

Poikkeustilanteessa Kinnalassa pyörii opetus normaalisti, koska lapset ovat erityisoppilaita. Pääkoulun tunneille ei mennä, vaan tunnit suoritetaan Kinnalassa sisällä olevassa erityisryhmässä, jossa päävastuun opetuksesta hoitaa erityisluokanopettaja.

Henkilökunnan riittävyyden ja sijaisten saatavuuden varautuminen on suunniteltu niin, että olemme laajentaneet sijaisresurssia.

Työnantaja on muuttanut työterveyshuollon sopimusta niin, että työntekijät saavat käydä testauksessa työterveydessä ja soittaa sieltä ohjeita. Työntekijöille on tehty ohjeet ja tulostettu ohjeistuksen mitä viranomaisilta on saatu.

Olemme hankkineet erilaisia hengitysmaskeja ja suojavarusteita erilaisiin toimintoihin.

Kinnalassa on selkeät ohjeet siitä, miten toimitaan infektioepäilytilanteessa. Kinnalassa on myös töissä terveydenhuollon ammattilaisia, joiden päävastuulla on huolehtia, että ohjeet ovat ajan tasalla.

Kriisitilanteissa otetaan yhteyttä päivystävään esimieheen, joka organisoi asiat tilanteen vaatimalla tavalla.

Olemme varautuneet lasten oikeuksien toteutumiseen poikkeustilanteessa monien eri viranomaisten kanssa käymien keskusteluiden pohjalta. Olemme keskustelleet AVI:n ylitarkastajan kanssa, eduskunnan oikeusasiamiehen toimiston Tapio Rädyn kanssa ja muiden viranomaisten kanssa.

Korjaavat toimenpiteet ilmoitetaan henkilökunnalle henkilökuntapalaverissa ja kirjoitetaan toimenpiteistä kirjallinen kirjaus omavalvontasuunnitelmaan. Haittatapahtuma ja vaaratilanne käydään läpi henkilökuntapalaverissa ja analysoidaan, miten tilanteelta vältyttäisiin ja miten seuraava mahdollinen tapaus hoidettaisiin paremmin. Edellä mainittu kirjataan omavalvontasuunnitelman kohtaan korjaavat toimenpiteet. Ohje kirjoitetaan myös kaikkien työntekijöiden henkilökohtaisiin viesteihin

Poikkeusolojen suunnitelmasta ja toimintamalleista häiriötilanteisiin vastaa lastenkodin johtaja.

# **6 OMAVALVONTASUUNNITELMAN LAATIMINEN**

## **6.1 Omavalvonnan suunnittelusta vastaava henkilö tai henkilöt**

Omavalvonnan suunnitteluun osallistuvat:

Pasi Maja toiminnanjohtaja, Jarmo Vilpponen toimitusjohtaja

Pekka Hämäläinen Lastenkodin johtaja (vastuuhenkilö) Jani Salonen vastaava ohjaaja

Kaikki työntekijät lukiessaan ja tutustuessaan omavalvontasuunnitelmaan antavat kehitysehdotuksia

Omavalvonnan suunnittelusta ja seurannasta vastaa:

Pekka Hämäläinen lastenkodin johtaja (vastuuhenkilö) 0400897206 Pasi Maja toiminnanjohtaja 0400897206

## **6.2 Omavalvontasuunnitelman seuranta**

Omavalvontasuunnitelman tarkastaa lastenkodin johtaja vähintään neljä kertaa vuodessa. Lastenkodin johtajan kanssa omavalvontasuunnitelman käy läpi lastenkodin toiminnanjohtaja. Läpikäynnin yhteydessä päivitetään tarpeelliset asiat.

Työntekijät lukevat omavalvontasuunnitelman läpi päivityksen jälkeen ja kuittaavat lukemisen jälkeen seurantataulukkoon. Lastenkodin johtaja seuraa, että jokainen työntekijä on lukenut omavalvontasuunnitelman ja kuitannut sen lukeneensa.

Omavalvontasuunnitelman toteutumista seurataan lastenkodin johtajan, toiminnan johtajan vastaavien ohjaajien ja ohjaajien toimesta heidän työssänsä ollessaan päivittäin. Henkilökunnalle on tulostettu kanslian ilmoitustaululle Valviran määräys omavalvontasuunnitelmasta ( 15.5.2024 ). Henkilökunnan tulee tutustua suunnitelmaan ja tuoda esiin heidän havaitsevat puutteet. Esiin tulevat havaitut puutteet korjataan mahdollisimman pian ja päivitetään omavalvontasuunnitelmaan.

## **6.3 Omavalvontasuunnitelman julkisuus**

Jokaisen päivityksen jälkeen omavalvontasuunnitelma tulostetaan asuinyksikköjen 1 ja 2 sekä alakerran ilmoitustauluille.

Vanhempia pyydetään tutustumaan omavalvontasuunnitelmaan lastenkodin nettisivuilta. Vanhempien kanssa käydään omavalvontasuunnitelmasta keskustelua tämän jälkeen.

Päivitetyt omavalvontasuunnitelmat ovat nähtävillä lastenkodin nettisivuilla [www.kinnala.com](http://www.kinnala.com)

# **7 ASIAKKAAN ASEMA JA OIKEUDET**

## **7.1 Hoito- ja kasvatussuunnitelma (LsL 30a §)**

Jokaiselle lapselle laaditaan alustava hoito- ja kasvatussuunnitelma. Alustavan hoito- ja kasvatussuunnitelman laatii lapsen omaohjaaja. Omaohjaaja tiedustelee niin huoltajien, kuin lapsen tavoitteet hoito- ja kasvatussuunnitelmaan. Omaohjaajan laadittua hoito- ja kasvatussuunnitelman käy sen läpi lastenkodin johtaja. Alustava hoito- ja kasvatussuunnitelma lähetetään sosiaalityöntekijälle ja huoltajille ennen asiakassuunnitelmapalaveria. Asiakassuunnitelmapalaverin jälkeen hoito- ja kasvatussuunnitelmaan tehdään tarvittavat lisäykset. Hoito ja kasvatussuunnitelmasta otetaan kuukausikoosteeseen lyhyen ja pitkän ajan tavoitteet. Näin lapsen hoidon- ja kasvatuksen tavoitteita ja niiden eteen tehtyä työtä tehdään ja arvioidaan joka kuukausi ja kuukausikoosteeseen kirjataan mitä tavoitteiden saavuttamiseksi on tehty. Näin se tehdään näkyväksi lapselle, vanhemmille ja sosiaalityöntekijälle.

## **7.2 Uuden lapsen arviointi- ja sijoitusprosessi**

Mitä arvioidaan lapsen valinnassa lastenkotiin:

Ennen sijoitusprosessin alkamista tulisi saada tietää seuraavat asiat:

Aiemmat hoidot ja tutkimukset jos niitä on ollut.

Mitkä kaikki tahot ovat olleet lapsen asioissa mukana jo ennen sijoitusta.

Psykiatrinen problematiikka

Lääkitys (ja lääkityshistoria)

Lastensuojelun historia

Koulunkäynnin haasteet

Päihdekäyttäytyminen

Varhaislapsuuden (0-4 vuotta) aikainen perheen toimivuus

Perheen kyky tehdä yhteistyötä

Perheessä tapahtuneet isot muutokset

Erilaiset kiintymyssuhteet ja niiden katkeamisesta

Lastenkodin johtaja ja toiminnanjohtaja arvioivat tarkkaan pystytäänkö lapsen ainutkertaista lapsuutta tukea tarpeeksi ja kuntouttaa häntä haasteissaan.

Yhteistyö lapsen palvelukokonaisuuteen kuuluvien muiden sosiaali- ja terveydenhuoltopalveluiden kartoitetaan ja järjestetään lapsikohtaisesti heti sijoituksen alussa. Varataan esimerkiksi tarvittavat terveydenhuollon käynnit, ylläpidetään jo valmiina olevia kontakteja esimerkiksi nuorisopsykiatria, terapiat ja raportoidaan kuukausittain kuukausikoosteessa lapsen sosiaalityöntekijälle ja lapsen huoltajille.

## **7.3 Itsemääräämisoikeuden vahvistaminen**

Lapsen tukeminen ja kuuleminen lapsen huoltajien ja läheisten kanssa tehtävässä työssä

Sijaishuollossa olevalla lapsella on oikeus hänelle tärkeisiin, turvallisiin ja läheisiin ihmissuhteisiin. Lapsella on oikeus tavata vanhempiaan, sisaruksiaan ja muita hänelle läheisiä ihmisiä.

Yhteydenpito voi olla esimerkiksi vierailuja ja puhelinsoittoja. Lapselle täytyy kertoa, miten hän voi pitää yhteyttä läheisiinsä sijaishuollon aikana (lastensuojelulaki 54 §).

Lasta kuullaan siinä, miten hän haluaa olla yhteydessä huoltajiinsa ja läheisiinsä. Oleellista on kunnioittaa lapsen tahtoa myös, jos hän ei halua olla yhteydessä läheisiinsä.

Lapsi voi kieltää tietojen antamisen huoltajalle sosiaalihuollon asiakaslain 11 §:n 3 momentin nojalla, mutta niin kuin säännöksessä todetaan, tätä ei automaattisesti voi noudattaa, jos se on lapsen etua vastaan.

Lapsen kanssa keskustellaan siitä, mistä hänen huoltajiensa kanssa on puhuttu.

Lapselta tiedustellaan myös, onko jotain sellaisia asioita, joista hän haluaisi työntekijöiden keskustelevan hänen huoltajiensa/vanhempiensa kanssa.

Lapsen ja huoltajien/vanhempien ja muiden läheisten kanssa sovitaan esimerkiksi säännöistä huoltajien/vanhempien/läheisten luona ollessa. Lapsen ollessa kotiharjoittelussa. Kinnalasta soitetaan kotiharjoittelupaikkaan kuulumiset kotiharjoittelun aikana. Keskustellaan aikuisen kanssa, miten on sujunut ja tarvittaessa tuetaan häntä. Keskustelua voidaan käydä myös lasten kanssa. Toisinaan lapsi soittaa Kinnalaan ja kertoo huolistaan kotiharjoittelun aikana. Tuetaan ja autetaan puhelussa lasta.

## **7.4 Lapsen tukeminen häntä ympäröivässä ympäristössä toimimiseen**

Lapselle halutaan hankkia Kinnalan ulkopuolelta säännöllinen harrastus, josta hän pitää ja saa onnistumisia ja voimaa elämäänsä, sekä oppii taitoja toimia eri ympäristöissä.

Kinnalassa on harrastetila, jossa on mahdollista pelata biljardia, Play Stationia, pingistä, ilmakiekkoa, koronaa, soittaa sähkörumpuja, sähkökitaraa ja bassoa. Kinnalassa on paljon lautapelejä.

Kinnalan pihassa on myös jalkapallokenttä, frisbeegolf rata, koripalloteline, trampoliini, jääkiekkomaali ja muuta viriketoimintaa, joissa lapsi voi viettää aikaa muiden lasten ja aikuisten kanssa. Kinnalassa on myös moottorivene ja carting auto, joita käytetään lasten virkistystoiminnassa.

Lasten kanssa käydään harrastamassa säännöllisesti esim. kuntosalilla, luistinradalla, laskettelemassa. Sappeen laskettelukeskukseen ostetaan vuosittain lapsille kausikortteja, vuokrataan ja ostetaan lasketteluvälineitä lasten käyttöön. Kuntosalilla ja tekojäällä, sekä liikuntahallilla on omat vuorot Kinnalan käytössä. Lapsilla on mahdollisuus käydä uimassa Kangasalan uimahallissa. Lasten kanssaan käydään asioimassa kaupoissa, kirjastossa, kulttuuritapahtumissa, urheilutapahtumissa, konserteissa, omaohjaajaretkillä., jotta lapset oppisivat toimimaan edellä mainituissa tilanteissa.

## **7.5 Lapsen tukeminen iänmukaisessa itsenäisessä päätöksenteossa**

Lapsen kanssa keskustellaan toiveista missä hän haluaa viettää vapaa-aikaa, kotiharjoitteluita ja keitä ihmisiä hän haluaa tavata ja pitää yhteyttä. Kinnalassa autetaan ja tuetaan lasta rakentamaan ja ylläpitämään yhteyttä hänelle tärkeisiin ihmisiin.

Kinnalassa on käytössä säännöllisesti lastenpalaverit noin kerran kuukaudessa. Lastenpalavereissa käydään keskustelua lasten asioista ja heidän toiveistaan, arjesta ja tiedotetaan tulevia asioita. Siellä saat äänesi kuuluviin. Halutessasi asiat voidaan keskustella kahdestaan aikuisen kanssa.

Lastenkodin johtaja on vastuussa itsemääräämisoikeuden toteutumisesta.

## **7.6 Lapsen kanssa toimiminen lain mukaisesti**

Kinnala toimii voimassa olevan Suomen lainsäädännön mukaisesti. Kinnalan arkea ohjaavat monet erilaiset lait, kuten lastensuojelulaki, valvontalaki, sosiaalihuoltolaki, laki lapsen huollosta ja tapaamisoikeudesta.

Lapsi suunnittelee yhdessä omaohjaajan kanssa tarpeelliset vaatehankinnat. Lisäksi he pyrkivät yhdessä löytämään lapselle hänen kuntoutumistaan tukevan harrastuksen.

Lasta tuetaan olemaan yhteydessä ja tapaamaan hänelle läheisiä ihmisiä. Jos yhteydenpidossa tai tapaamisissa on haasteita, tuetaan lasta ja hänen läheisiään löytämään yhdessä keinoja, jotta yhteydenpito ja tapaamiset olisivat kaikkien osapuolien kannalta rakentavia ja säännöllisiä.

Kinnalan rajoituspäätökset ovat virallisia asiakirjoja. Ennen rajoitustoimenpidettä lasta, hänen huoltajiaan sekä muita rajoitustoimenpiteen kohteita kuullaan (jos mahdollista). Jos kuuleminen ei ole mahdollista, niin ainakin heidän mielipiteensä selvitetään, jotta saadaan selville edellä mainittujen henkilöiden näkemys rajoitustoimenpiteeseen.

Lapselle maksetaan hänen ikätasonsa mukaiset kuukausirahat. 15 vuotta täyttäneelle yksi kolmasosa elatustuen määrästä ja alle 15-vuotiaalle 41 euroa. Kuukausiraha maksetaan jokaisen kuukauden 5. päivään mennessä lapselle hänen kuitattuaan sen. Raha maksetaan joko käteisenä tai lapsen tilille.

Maksetuista kuukausirahoista tehdään vuoden lopussa koonti ja lapsi allekirjoittaa sen. Allekirjoituksen jälkeen koontilomake lähetetään lapsen asioista vastaavalle sosiaalityöntekijälle. Kuukausirahoista ei saa pidättää mitään maksuja, jollei lapsi itse halua tehdä suunnitelmaa, miten hän lyhentää mahdollisia korvauksia. Suunnitelmaan tulee saada myös sosiaalityöntekijän ja huoltajan lupa.

Lasta tuetaan pitämään yhteyttä hänen sosiaalityöntekijäänsä ja kerrotaan lapselle, minkälaista yhteistyötä sosiaalityöntekijän kanssa tehdään.

Lapselle maksetaan 20 euroa puhelinrahaa kuukaudessa, tai hankitaan liittymä hänen käyttöönsä.

Sosiaalityöntekijälle lähetetään kuukausikooste, jonka lapsi lukee ja voi sen mukana lähettää sosiaalityöntekijälleen viestiä ja terveisiä. Sosiaalityöntekijään ollaan aina yhteydessä, jos lapsen asioissa tapahtuu jotain mistä sosiaalityöntekijän pitää tietää. Lapsen sosiaalityöntekijälle lähetetään lapsen päivittäisraportit viikoittain hänen niin pyytäessä.

Lasta kannustetaan olemaan säännöllisesti yhteydessä hänen sosiaalityöntekijäänsä. Lapselle puhutaan hänen sosiaalityöntekijästään hänen työntekijänään, jotta lapselle tulisi tunne, että viranomainen voi tukea häntä hänen asioissaan. Lapselle mahdollistetaan yhteydenpito sosiaalityöntekijäänsä niin puhelimella kuin muillakin yhteydenpitovälineillä. Lasten asuinyksiköissä on asuinyksikkökohtaiset tabletit ja langaton verkko käytössä yhteydenpitoon. Lasta ohjataan ottamaan yhteyttä sosiaalityöntekijäänsä, jos hän kokee, että häntä on kohdeltu epäkunnioittavasti tai muuten huonosti.

## **7.7 Lapselle kerrotaan omista oikeuksistaan sijaishuollossa**

Lapselle kerrotaan, että hänellä on oikeus tietää mitä hänestä kirjoitetaan raportteihin. Lapsen kanssa käydään kuukausikooste läpi ennen kuin se lähetetään sosiaalityöntekijälle ja huoltajille. Jos lapsen mielestä kuukausikoosteessa on jotain mitä hän haluaisi muuttaa, arvioi omaohjaaja voiko muutoksia tehdä, vai onko kirjoitettu tieto tarpeellinen saattaa edellä mainituille tahoille tiedoksi. Lapselle laaditaan ennen asiakassuunnitelmapalaveria alustava hoito- ja kasvatussuunnitelma.

Lapselle kerrotaan hänen oikeuksistaan saada kunnioittavaa kohtaamista työntekijöiltä, niin kuin kaikilta muiltakin ihmisiltä. Lapselle painotetaan hänen ainutlaatuisuuttaan, jonka mukaisesti häntä tulee kohdella. Esimiehet puhuvat työntekijöille säännöllisesti siitä, kuinka lasta tulisi kohdella kunnioittavasti ja niin että lapselle tulee kuulluksi tulemisen tunne. Lapsen kanssa keskustellaan myös hänen oikeudestaan yksityisyyteen ja koskemattomuuteen.

Lapselle kerrotaan hänen juridisista oikeuksistaan rajoitustoimenpiteiden osalta. Työntekijät on koulutettu rajoitustoimenpiteiden osalta niin, että he osaavat selittää lapselle hänen oikeutensa rajoitustoimenpiteitä kohtaan.

Lapselle kerrotaan hänen oikeuksistaan ottaa kantaa, tehdä muutoksenhaku tai valittaa päätöksistä, jotka koskevat häntä. Lapselle kerrotaan, että häntä autetaan edellä mainituissa asioissa, jotta hänen oikeutensa tulee turvattua. Tarvittaessa lapsi ohjataan ottamaan yhteyttä oikeusaputoimistoon.

Itsemääräämisoikeuden toteutumista varmistetaan kuulemalla lasta edellä kuvatuissa ja kaikissa muissa hänen ikätasolleen kuuluvissa asioissa.

Kinnalan työntekijät ovat ilmoitusvelvollisia havaitsemistaan epäkohdista, tai väärinkäytöksistä. (Laki sosiaali- ja terveydenhuollon valvonnasta 29-30§)

Yllä mainittujen asioiden toteutumista valvoo ja niistä vastaa lastenkodin johtaja.

## **7.8 Lapsen huone**

Lapsella pitää olla vähintään 12 neliömetrin kokoinen omahuone. Lapsella on omaan huoneeseensa avain ja hän pitää huoneen oven lukossa. Toiset lapsen eivät voi mennä lapsen huoneeseen ilman huoneessa asuvan lapsen lupaa. Työntekijät käyttävät harkintaa, milloin lapsen huoneeseen tarvitsee mennä. Työntekijöiden tulee aina koputtaa ensin, kun he menevät lapsen huoneeseen.

# **8 ASIAKKAAN OIKEUSTURVA**

## **8.1 Keskustelu**

Keskustele, jos vain on mahdollista, ensin palvelun antaneen tai päätöksen tehneen henkilön tai hänen esimiehensä kanssa. Jos on tapahtunut virhe tai epäilet asian huonoa hoitoa, asia voi korjaantua keskustelun jälkeen. Jos keskustelu ei auta, niin voit tehdä kirjallisen muistutuksen Kinnalaan.

## **8.2 Muistutus**

# Sosiaalihuollon asiakkaalla on oikeus tehdä muistutus sosiaaliasiavastaavalle, tai toimintayksikön vastuuhenkilölle lastenkodin johtajalle Pekka Hämäläiselle.

Kinnalaa koskevassa asiassa saat vastauksen kuukauden kuluessa.

Kinnalaa koskevat muistutukset vastaanottaa, käsittelee ja antaa vastauksen niihin lastenkodin johtaja. Lastenkodin johtaja käy tarvittaessa muistutuksen läpi henkilökunnan kanssa. Lastenkodin johtaja vastaa, että mahdolliset muistutuksesta johtuvat mahdolliset epäkohdat ja puutteet korjataan Kinnalan toiminnassa viipymättä.

Sosiaaliasiavastaavat hyvinvointialueittain

Jos olet tyytymätön saamaasi palveluun tai kohteluun sosiaalihuollon yksikössä tai kaipaat neuvontaa oikeuksistasi asiakkaana, sosiaaliasiavastaavan kanssa voit pohtia erilaisia keinoja tilanteen selvittämiseksi. Sosiaaliasiavastaavan tehtävä on puolueeton, riippumaton ja lakisääteinen.

Sosiaaliasiavastaava on taho, joka neuvoo, miten sinä asiakkaana voit toimia omassa asiassasi. Sosiaaliasiavastaava ei tee päätöksiä.

Sosiaaliasiavastaavan lain mukaiset tehtävät ovat:

-Neuvoa asiakkaita sosiaalihuollon asiakkaan asemasta ja oikeuksista annetun lain liittyvissä asioissa.

-Neuvoa ja tarvittaessa avustaa asiakasta tai asiakkaan laillista edustajaa, omaista tai muuta läheistä muistutuksen tekemisessä sekä neuvoa ja tarvittaessa avustaa varhaiskasvatuksen muistutuksen tekemisessä

-Neuvoa, miten kantelu, oikaisuvaatimus, valitus, vahingonkorvausvaatimus tai muu asiakkaan sosiaalihuollon oikeusturvaan liittyvä asia voidaan panna vireille toimivaltaisessa viranomaisessa tiedottaa asiakkaan oikeuksista

-Koota tietoa asiakkaiden yhteydenotoista ja seurata asiakkaiden oikeuksien ja aseman kehitystä.

-Toimia asiakkaan oikeuksien edistämiseksi ja toteuttamiseksi.

Asiakkaan oikeuksien asiantuntijana sosiaaliasiavastaava voi arvioida yhdessä kanssasi sitä, voisiko ongelmasi selvittely sosiaalihuollon yksikössä olla aiheellista. Sosiaaliasiavastaava tarvittaessa auttaa sinua asian selvittelyssä tai sovittelussa.

Pirkanmaan hyvinvointialueella sosiaaliasiavastaavina toimivat Sanna Juurakko ja Taija Mehtonen.

**Toimi näin:**

Voit ottaa yhteyttä sosiaaliasiavastaavaan puhelimitse, suomi.fi-verkkoasioinnin kautta, kirjeitse tai sähköpostitse.

Huomaathan, että sähköposti ei ole tietoturvallinen väylä, ja siksi sen käyttöä ei voida suositella arkaluonteisten tietojen lähettämiseen. Sähköpostitse sosiaaliasiavastaava antaa vain yleisiä ohjeita ja neuvoja. Puhelimitse, kirjeitse ja verkkoasioinnin kautta voit viestiä sosiaaliasiavastaavan kanssa tietoturvallisesti.

Pirkanmaan hyvinvointialueen sosiaaliasiavastaava

Sosiaaliasiavastaavan sähköpostiosoite: [sosiaaliasiavastaava@pirha.fi](mailto:sosiaaliasiavastaava@pirha.fi)

Sosiaaliasiavastaavan postiosoite: Hatanpäänkatu 3, 33900 Tampere

Puh: 040 504 5249

Länsi-Uudenmaan hyvinvointialueen sosiaaliasiavastaavat

sosiaali- ja potilasasiavastaavina toimivat Jenni Henttonen ja Terhi Willberg.

Puh: 029 151 5838.

sähköposti: [sosiaali.potilasasiavastaava@luvn.fi](mailto:sosiaali.potilasasiavastaava@luvn.fi)

Keski-Uudenmaan hyvinvointialue sosiaaliasiavastaava

Potilas- ja sosiaaliasiavastaavien yhteystiedot ja puhelinajat 1.1.2024 alkaen:

Susanna Honkala, Puh:. 040 807 4756 <https://turvaposti.keusote.fi/>

Päijät-Hämeen hyvinvointialueen sosiaaliasiavastaava

Vastuuhenkilö Tarja Laukkanen Annina Rinne

Salla Ritala [asiavastaavat@paijatha.fi](mailto:asiavastaavat@paijatha.fi) Puh: +358 3 8192504

## **8.3 Kantelu aluehallintovirastolle**

Kantelun käsittely voi kestää vuoden.

Kantelu on valvontaviranomaiselle, kuten aluehallintovirastolle, tehty ilmoitus epäillystä virheellisestä menettelystä tai laiminlyönnistä. Yksityishenkilö voi tehdä monista eri asioista aluehallintoviranomaiselle kantelun. Voit tehdä kantelun itseäsi koskevasta asiasta tai toisen henkilön puolesta. Kantelun tekeminen ja sen käsitteleminen aluehallintovirastossa on maksutonta. Kantelun tekemiseen saa halutessaan apua lastenkodin henkilökunnalta.

Aluehallintovirasto

Länsi- ja Sisä-Suomen aluehallintovirasto Ylitarkastaja Saija Kujansuu

0295018 555

Yliopistonkatu 38 33101 Tampere [saija.kujansuu@avi.fi](mailto:saija.kujansuu@avi.fi)

Länsi- ja Sisä-Suomen aluehallintovirasto Wolffintie 35 PL 5, 13035, AVI

## **8.4 Kantelu eduskunnan oikeusasiamiehelle**

Eduskunnan oikeusasiamiehen puoleen voi kääntyä, kun epäilee, että viranomainen tai lastenkodin työntekijä ei ole noudattanut lakia tai täyttänyt velvollisuuksiaan tai jos kantelija epäilee, että perus- ja ihmisoikeudet eivät ole toteutuneet asianmukaisesti. Kantelun voi tehdä itseään koskevasta asiasta, mutta kannella voi myös toisen puolesta tai yhdessä muiden kanssa. Tällöin on syytä liittää mukaan valtakirja. Nimettömiä kanteluja ei tutkita.

Oikeusasiamies tutkii kantelun, jos sen perusteella on aihetta epäillä, että viranomainen tai lastenkodin työntekijä on toiminut lainvastaisesti tai jos oikeusasiamies muusta syystä katsoo, että siihen on aihetta.

Kantelun tekemiseen saa halutessaan apua lastenkodin henkilökunnalta.

Eduskunnan oikeusasiamies:

Eduskunnan oikeusasiamiehen yhteystiedot Sähköposti: [oikeusasiamies@eduskunta.fi](mailto:oikeusasiamies@eduskunta.fi)

Postiosoite: Eduskunnan oikeusasiamiehen kanslia 00102 Eduskunta

Puh: 09\*4321, eduskunnan vaihde Faksi 09 432 2268

# **9 LASTENSUOJELULAIN MUKAISET RAJOITUSTOIMENPITEET**

## **9.1 Rajoitustoimenpiteitä tehdään vain, mikäli rajoitustoimenpidesäännöksen edellytykset täyttyvät.**

Kinnalan työntekijät ovat koulutettu lastensuojelulain osalta. He tietävät käyttävänsä julkista valtaa, kun tekevät rajoitustoimenpiteitä. Työntekijät tuntevat rajoitustoimenpidesäännökset ja siten ymmärtävät milloin rajoitustoimenpide pitää tai voidaan tehdä. Lastensuojelulain mukaisia rajoitustoimenpiteitä ei koskaan saa käyttää rangaistuksena lasta kohtaan.

## **9.2 Yhteydenpidon rajoittaminen 63 §**

Yhteydenpidon rajoittamisesta voi päättää ainoastaan lastensuojelulaitoksen johtaja (max 30 vrk) tai johtava sosiaalihuollon viranhaltija tai hänen määräämänsä muu virkasuhteessa oleva sosiaalityöntekijä.

päätös on valituskelpoinen.

## **9.3 Lapsen tavaran haltuunotto 65 §**

Jos lapsella on hallussaan päihtymistarkoituksessa käytettävää ainetta tai tällaisen aineen käyttöön erityisesti soveltuvia välineitä, ne on otettava laitoksen haltuun. Samoin on otettava laitoksen haltuun lapsella olevat aineet ja esineet, jotka on tarkoitettu lapsen itsensä tai toisen henkilön vahingoittamiseen. Laitoksen haltuun saadaan ottaa aineet ja esineet, jotka ominaisuuksiensa puolesta soveltuvat vaarantamaan lapsen omaa tai toisen henkilön henkeä, terveyttä tai

turvallisuutta tai vahingoittamaan omaisuutta, jos on todennäköistä, että lapsi käyttää aineita tai esineitä tässä momentissa tarkoitetulla tavalla. Haltuun otetun omaisuuden luovuttamiseen tai hävittämiseen sovelletaan, mitä muussa laissa säädetään. Alkoholilaissa (1102/2017) tarkoitetun alkoholijuoman tai muun alkoholipitoisen aineen hävittämisestä säädetään mainitun lain 86 §:ssä.

Edellä tarkoitetun haltuunoton voi tehdä laitoksen johtaja tai laitoksen hoito- ja kasvatushenkilökuntaan kuuluva henkilö. Asiasta on viipymättä ilmoitettava johtajalle tai hänen määräämälleen hoito- ja kasvatushenkilökuntaan kuuluvalle henkilölle, jonka tulee tehdä haltuunotosta päätös, jollei omaisuutta palauteta.

Laitoksen haltuun saadaan lisäksi ottaa lapsella olevat lapsen oman tai toisten lasten sijaishuollon järjestämistä tai laitoksen yleistä järjestystä todennäköisesti vakavasti haittaavat aineet ja esineet. Haltuunotosta tekee päätöksen laitoksen johtaja tai hänen määräämänsä hoito- ja kasvatushenkilökuntaan kuuluva henkilö. Toimenpidettä ei saa jatkaa pidempään kuin se edellä

tarkoitetusta syystä ja lapsen hoidon ja kasvatuksen kannalta on välttämätöntä.

Jos lapsella on hallussaan tuotteita, joita alle 18-vuotias ei tupakkalain (549/2016) 118 §:n mukaan saa pitää hallussaan, voidaan ne ottaa laitoksen haltuun. Haltuunoton voi tehdä laitoksen johtaja tai laitoksen hoito- ja kasvatushenkilökuntaan kuuluva henkilö. Haltuunotosta tekee päätöksen laitoksen johtaja tai hänen määräämänsä hoito- ja kasvatushenkilökuntaan kuuluva henkilö, jollei omaisuutta palauteta.

Haltuun otettu omaisuus on viimeistään sijaishuollon päättyessä laitoksessa palautettava lapselle, jollei omaisuuden palauttamisesta tai hävittämisestä muussa laissa toisin säädetä.

Aineen tai esineen haltuunottoa koskeva päätös on valituskelpoinen.

Haltuunotettu tavara laitetaan lukolliseen kaappiin säilöön, ja jos mahdollista, lapsen omaan laatikkoon kaapissa. Haltuunotosta tehdään kirjaus silloin kun tavara palautetaan lapselle.

Jos tavaraa ei palauteta lapselle, on siitä tehtävä päätös. Haltuunoton lopettamisesta tehdään myös päätös.

Rajoitustoimenpiteen kirjaus ja päätökset lähetetään lapsen asioista vastaavalle sosiaalityöntekijälle. Päätös lähetetään huoltajille ja annetaan lapselle.

## **9.4 Henkilöntarkastus 66 §**

Jos on perusteltua syytä epäillä, että lapsella on vaatteissaan tai muutoin yllään lastensuojelulain 65 §:n 1 momentissa tarkoitettuja aineita tai esineitä, hänelle saadaan asian tutkimiseksi tehdä henkilöntarkastus. Tarkastuksen piiriin kuuluu myös esimerkiksi lompakon, matka- tai käsilaukun ja kantovälineen tarkastaminen.

Tarkastuksen tekee laitoksen johtaja tai hänen määräämänsä laitoksen hoito- ja kasvatushenkilökuntaan kuuluva henkilö. Tarkastus on tehtävä laitoksen hoito- ja kasvatushenkilökuntaan kuuluvan toisen henkilön läsnä ollessa, jollei ole muuta erityistä syytä.

Tarkastuksen tekijän ja siinä läsnä olevan henkilön on oltava lapsen kanssa samaa sukupuolta, jollei kyseessä ole terveydenhuollon ammattihenkilö. Henkilöntarkastuksen suorittava ja siinä läsnä oleva henkilö voi kuitenkin olla eri sukupuolta kuin lapsi, jos toimenpiteen suorittaminen välittömästi on välttämätöntä lapsen tai toisen henkilön turvallisuuden varmistamiseksi.

Henkilötarkastusta ennen täytyy konsultoida lastenkodin johtajaa.

Ennen henkilöntarkastamista kysytään huoltajien ja lapsen mielipide asiaan. Henkilötarkastuksesta tehdään kirjaus ja raportoidaan asiakastietojärjestelmä Nappulaan. Kirjaus lähetetään lapsen asioista vastaavalle sosiaalityöntekijälle.

Henkilötarkastuksesta tehdään ainoastaan tarvittava kirjaus, ei siis päätöstä.

## **9.5 Henkilönkatsastus 66 a §**

Jos on perusteltua syytä epäillä, että lapsi on käyttänyt lastensuojelulain 65 §:n 1 momentissa

tarkoitettuja aineita, häneen saadaan kohdistaa henkilönkatsastus, joka voi käsittää puhalluskokeen suorittamisen tai virtsa- tai sylkinäytteen ottamisen. Jos lapsi, jolle laitoksen toimesta on tehty henkilönkatsastus, kiistää lastensuojelulain 65 §:n 1 momentissa tarkoitetun päihteiden käytön, tai se on muuten henkilönkatsastuksen tuloksen luotettavuuden selvittämisen kannalta tarpeen, on näyte asianmukaisesti lähetettävä tarkistettavaksi.

Henkilönkatsastuksen toimittamisesta päättää laitoksen johtaja tai hänen määräämänsä laitoksen hoito- ja kasvatushenkilökuntaan kuuluva henkilö.

Henkilönkatsastuksen toimittaa laitoksen johtaja tai hänen määräämänsä laitoksen hoito- ja kasvatushenkilökuntaan kuuluva henkilö tai muu tehtävään soveltuvan ammatillisen tutkinnon suorittanut henkilö. Jos henkilönkatsastuksen toimittaa muu kuin terveydenhuollon ammattihenkilö, läsnä on oltava laitoksen hoito- ja kasvatushenkilökuntaan kuuluva toinen henkilö tai muu tehtävään soveltuvan ammatillisen tutkinnon suorittanut henkilö. Katsastus tulee tehdä niin, ettei siitä aiheudu tarpeetonta haittaa lapselle.

Henkilönkatsastuksen suorittavan ja siinä läsnä olevan henkilön on oltava lapsen kanssa samaa sukupuolta, jollei kyseessä ole terveydenhuollon ammattihenkilö. Katsastuksen suorittava ja siinä läsnä oleva henkilö saavat kuitenkin olla eri sukupuolta kuin lapsi, jos toimenpiteen suorittaminen välittömästi on välttämätöntä lapsen tai toisen henkilön turvallisuuden varmistamiseksi.

Henkilönkatsastus tulee tehdä valvottuna, jotta estetään manipulointi

Henkilökatsastusta ennen täytyy konsultoida lastenkodin johtajaa.

Ennen henkilökatsastusta kuullaan lapsen huoltajia ja lasta. Jos kuuleminen ei ole mahdollista niin selvitetään ainakin heidän mielipiteensä. Henkilökatsastuksesta tehdään päätös asiakastietojärjestelmä Nappulaan. Päätös ei ole valituskelpoinen.

Päätös lähetetään lapsen asioista vastaavalle sosiaalityöntekijälle, lapsen huoltajille ja annetaan lapselle. Rajoitustoimenpiteen kirjaus lähetetään lapsen asioista vastaavalle sosiaalityöntekijälle.

## **9.6 Lasten huoneen tai omaisuuden taikka lähetyksen tarkastaminen 67 §**

Jos on perusteltua syytä epäillä, että lapsella on hallussaan lastensuojelulain 65 §:n 1 tai 3 momentissa tarkoitettuja aineita tai esineitä taikka lapsen olinpaikka on sijaishuollon tarkoituksen toteuttamiseksi kiireellisesti selvitettävä, saadaan hänen käytössään olevat tilat tai hallussaan oleva omaisuus tarkastaa.

Jos on perusteltua syytä epäillä, että lapselle osoitettu kirje tai siihen rinnastettava muu luottamuksellinen viesti taikka muu lähetys sisältää lastensuojelulain 65 §:n 1 tai 3 momentissa tarkoitettuja aineita tai esineitä, saadaan lähetyksen sisältö tarkastaa kirjettä tai muuta luottamuksellista viestiä lukematta.

Edellä tarkoitetusta tarkastamisesta päättää ja tarkastamisen tekee laitoksen johtaja tai hänen määräämänsä laitoksen hoito- ja kasvatushenkilökuntaan kuuluva henkilö. Tarkastaminen on tehtävä lapsen ja laitoksen hoito- ja kasvatushenkilökuntaan kuuluvan toisen henkilön läsnä ollessa. Lapsen käytössä olevat tilat tai hallussa oleva omaisuus voidaan kuitenkin erityisestä syystä tarkastaa myös lapsen tai toisen henkilön läsnä olematta. Lapselle tulee selvittää tarkastuksen syy.

Lisäksi lapsen asioista vastaavalla sosiaalityöntekijällä on oikeus erityisestä syystä tehdä päätös siitä, että edellä tarkoitettu viesti on jätettävä kokonaan tai osaksi toimittamatta tai muu lähetys kokonaan tai osaksi luovuttamatta lapselle, jos viestin tai lähetyksen sisällön voidaan olosuhteet kokonaisuutena huomioon ottaen perustellusti arvioida vakavasti vaarantavan lapsen tai toisen henkilön henkeä, terveyttä, turvallisuutta tai kehitystä. Lähetys on viipymättä toimitettava lapsen asioista vastaavalle sosiaalityöntekijälle päätöksentekoa varten. Päätöksen tekemistä varten sosiaalityöntekijä saa lukea kirjeen tai muun luottamuksellisen viestin, jos yksittäistapauksessa on perusteltua syytä epäillä viestin sisällön voivan vaarantaa lapsen tai toisen henkilön henkeä, terveyttä, turvallisuutta tai kehitystä.

Lasten huoneen tai omaisuuden taikka lähetyksen tarkastamista ennen tulee konsultoida lastenkodin johtajaa. Ennen tarkastusta kuullaan huoltajia ja lasta. Jos kuuleminen ei ole mahdollista niin selvitetään ainakin heidän mielipiteensä. Lapsen tilojen tai omaisuuden tarkastamisesta tehdään päätös. Päätös ei ole valituskelpoinen.

## **9.7 Kiinnipitäminen 68 §**

Kiinnipitämisen on oltava luonteeltaan hoidollista ja huollollista sekä kokonaisuutena arvioiden puolustettavaa, kun otetaan huomioon lapsen käyttäytyminen ja tilanne muutoinkin.

Kiinnipitäminen voi pitää sisällään myös lapsen siirtämisen. Kiinnipitäminen on lopetettava heti, kun se ei enää ole välttämätöntä.

Työntekijä voi pitää lasta kiinni lastensuojelulain mukaan jos:

lapsi sekavan tai uhkaavan käyttäytymisensä perusteella todennäköisesti vahingoittaisi itseään tai muita; ja kiinnipitäminen on lapsen oman tai toisen henkilön hengen, terveyden tai turvallisuuden välittömän vaarantumisen vuoksi välttämätöntä; taikka omaisuuden merkittävän vahingoittamisen estämiseksi välttämätöntä.

Kiinnipidot tulee aina kirjata viralliseen kaavakkeeseen ja raportoidaan asiakastietojärjestelmä Nappulaan. Jos lastensuojelulaitoksen johtaja suorittaa kiinnipidon, tulee hänen tehdä siitä selvitys lapsen asioista vastaavalle sosiaalityöntekijälle. Jos kiinnipidon suorittaa joku muu, selvitys annetaan lastensuojelulaitoksen johtajalle ja lapsen asioista vastaavalle sosiaalityöntekijälle. Kinnalassa on käytäntönä, että kaikki Kinnalan työntekijöiden tekemät lastensuojelulain mukaiset kiinnipitokirjaukset lähetetään lapsen asioista vastaavalle sosiaalityöntekijälle. Ei pelkästään lastenkodin johtajan osallisena olleet.

Henkilökunta on koulutettu turvalliseen kiinnipitoon.

## **9.8 Liikkumisvapauden rajoittaminen 69 §**

Lapselle saadaan, jos se on hänen huoltonsa kannalta tärkeää ja jos se on lapsen edun mukaista tehdä liikkumisvapauden rajoittaminen.

Liikkumisvapauden rajoittaminen tarkoittaa, että lasta voidaan määräaikaisesti kieltää poistumasta laitoksen alueelta, laitoksesta tai tietyn asuinyksikön tiloista.

Rajoitus voidaan asettaa, jos se on lapsen huollon kannalta välttämätöntä ja lapsen edun mukaista ja jos

Lapsi on otettu huostaan sillä perusteella, että hän on vaarantanut vakavasti terveyttään tai kehitystään: käyttämällä päihteitä, tekemällä muun kuin vähäisenä pidettävän rikollisen teon tai muulla niihin verrattavalla käyttäytymisellään

Lapsi käyttäytyy laitoksessa 1 kohdassa mainitulla tavalla tai

Rajoitus on muutoin tarpeen lapsen suojelemiseksi häntä itseään vakavasti vahingoittavalta käyttäytymiseltä.

Lasta vakavasti vahingoittavaa käyttäytymistä voi olla esimerkiksi jatkuva karkaileminen. Liikkumisvapauden rajoittamisen tarkoituksena ei ole lapsen rankaiseminen, vaan vahingollisen käyttäytymisen estäminen.

Liikkumisvapauden rajoittamisen toteuttaminen:

Liikkumisvapauden rajoittamisen aikana lapsi voi poistua päätöksessä mainitulta alueelta vain

yhdessä työntekijän kanssa. Lapsen tavallisen elämän mukaiset toiminnot kuten harrastustoiminta ja retkille osallistuminen tulee mahdollisuuksien mukaan turvata.

Koulunkäynti on lapsen perusoikeus. Lapsen oikeus perusopetukseen ja jatko-opintoihin on turvattava liikkumisvapauden rajoittamisen aikana

Laitoksen johtaja tai hänen määräämänsä laitoksen hoito- ja kasvatushenkilökuntaan kuuluva henkilö voi päättää yhteensä enintään seitsemän vuorokautta kestävästä liikkumisvapauden rajoittamisesta. Jos rajoittamista on tarpeen jatkaa tai jos rajoitus alun perin määrätään seitsemää vuorokautta pidemmäksi ajaksi, rajoittamisesta tekee päätöksen lapsen asioista vastaava sosiaalityöntekijä. Asiasta on viipymättä ilmoitettava lapsen asioista vastaavalle sosiaalityöntekijälle päätöksen tekemistä varten. Yhtäjaksoisesti rajoittaminen saa jatkua enintään 30 vuorokautta.

Ennen päätöksen tekemistä kuullaan lapsen huoltajia ja lasta. Jos kuuleminen ei ole mahdollista niin ainakin selvitetään mielipide.

Päätös on valituskelpoinen. Päätös lähetetään lapsen asioista vastaavalle sosiaalityöntekijälle, lapsen huoltajille ja annetaan lapselle.

## **9.9 Lapsen palauttamisesta sijaishuoltopaikkaan 69 § 1**

Lastensuojelulaitoksella on velvollisuus etsiä karkumatkalla olevaa lasta ja kuljettaa tämä takaisin laitokseen. Jos lapsi on poistunut luvattomasti lastensuojelulaitoksesta tai ei palaa sinne ennalta sovitusti, lastensuojelulaitoksen on viipymättä ryhdyttävä toimenpiteisiin lapsen etsimiseksi ja palauttamiseksi.

päättää lapsen asioista vastaava sosiaalityöntekijä.

Kiireellisissä tilanteissa kuljettamisesta voi päättää laitoksen johtaja tai hänen määräämänsä hoito- ja kasvatushenkilökuntaan kuuluva henkilö.

Laitoksen johtajan tai hänen määräämänsä hoito- ja kasvatushenkilökuntaan kuuluvan on viipymättä ilmoitettava päätöksestä lapsen asioista vastaavalle sosiaalityöntekijälle.

Päätöksestä ei voi valittaa, mutta se on lähetettävä tiedoksi asianosaisille.

## **9.10 Eristäminen 70 §**

Lapsi saadaan eristää laitoksen muista lapsista, jos hän käyttäytymisensä perusteella on vaaraksi itselleen tai muille, tai jos eristäminen on muusta erityisen perustellusta syystä lapsen hengen, terveyden tai turvallisuuden kannalta välttämätöntä.

Eduskunnan oikeusasiamiehen kannanotto eristämiseen: Totean, että̈ käytännössä lasta saatetaan lastensuojelulaitoksissa kasvatuksellisena keinona kehottaa menemään hetkellisesti omaan huoneeseensa esimerkiksi rauhoittumaan. Huoneen ovea ei tällöin lukita, ja lapsi on huoneessa pelkästään suullisen kehotuksen perusteella. Tällöin kysymys voi olla tavanomaisesta ja yleisesti hyväksyttävänä pidettävän kasvatuksen piiriin kuuluvasta asiasta. Sen sijaan lainvastaisesta eristämisestä̈ on kyse silloin, kun lasta tosiasiassa estetään poistumasta omasta huoneestaan tai lapsi joutuu oleskelemaan vastentahtoisesti omassa huoneessaan pitkiä̈ aikoja ilman, että̈ kyse olisi eristämissäännöksessä tarkoitetusta lapsen käyttäytymisestä.

Ennen päätöksen tekemistä kuullaan sinun huoltajiasi ja sinua. Jos kuuleminen ei ole mahdollista niin ainakin selvitetään mielipide.

Päätös on valituskelpoinen. Päätös lähetetään lapsen asioista vastaavalle sosiaalityöntekijälle, lapsen huoltajille ja annetaan lapselle.

## **9.11 Erityinen huolenpito**

Kinnalassa ei käytetä erityisen huolenpidon rajoitustoimenpidettä.

## **9.12 Mitä otetaan huomioon rajoitustoimenpiteissä ja seuraamuksissa**

Kaikissa rajoituksissa ja seuraamuksissa otetaan huomioon lapsen kanssa käytyjen keskustelujen sisältö. Huomioon otettavia asioita ovat lapsen kyky reflektoida tilannetta, joka on johtanut rajoitustoimenpiteeseen, onko samankaltainen toiminta lapsen mielestä oikeutettua, kuinka lapsi itse näkee joutuneensa tilanteeseen ja kuinka se voitaisiin tulevaisuudessa estää. Huomioon otetaan myös lapsen ikä ja kehitystaso.

Lastensuojelulain mukaisissa rajoituspäätöksissä käytetään asiakastietojärjestelmä Nappulan rajoitusasiakirjoja. Päätökset lähetetään lapsen huoltajille ja lapsen asioista vastaavalle sosiaalityöntekijälle ja annetaan lapselle itselleen. Yhteydenpidon rajoittamisessa myös niille henkilöille, joita rajoitustoimenpide koskee. Kirjaukset lähetetään lapsen asioista vastaavalle sosiaalityöntekijälle.

Rajoitustoimenpiteiden vaikutusta arvioidaan säännöllisesti ja samalla arvioidaan niiden vaikutusta lapsen kuntoutumiseen.

Rajoitustoimenpiteitä ei saa koskaan käyttää rangaistuksena lapselle!

Ennen rajoitustoimenpidettä mietitään, voidaanko asia toteuttaa muulla keinoin, joista olisi lapsen kuntoutumiselle enemmän hyötyä. Jos rajoitustoimenpiteeseen päädytään, käydään siitä aina keskustelua esimiesten kanssa ennen rajoitustoimenpidettä (paitsi kiinnipito). Ennen rajoitusta käydään keskustelu huoltajan/huoltajien kanssa, mikäli heillä olisi näkökulma, jonka avulla rajoitustoimenpide voitaisiin välttää ja onko se heidän mielestään tarpeellinen.

## **9.13 Rajoituksen jälkiarviointi**

Lastensuojelulaki 74 a §. Jos lapseen on kohdistettu lastensuojelulaissa tarkoitettuja rajoituksia, sijaishuoltopaikassa arvioidaan niiden käyttöä yhdessä lapsen kanssa heti, kun hän kykenee ymmärtämään asian merkityksen. Arvioinnissa käydään lapsen kanssa läpi rajoitukseen johtanutta tilannetta, rajoituksen lastensuojelulain 61 a §:n mukaista tarvetta ja perusteita lastensuojelulain 30 §:ssä tarkoitetun lapsen asiakassuunnitelman mukaisesti, rajoituksen toteuttamistapaa ja vaikuttavuutta sekä toimenpiteeseen osallistuneen henkilöstön toimintaa tilanteessa.

Sijaishuoltopaikan on käytävä lapseen kohdistettu rajoitus ja sen toteuttamistapa läpi yhdessä myös lapsen huoltajien kanssa, jollei se ole ilmeisen tarpeetonta tai mahdotonta.

Rajoitustoimenpiteiden vaikutusta arvioidaan säännöllisesti ja samalla arvioidaan niiden vaikutusta lapsen eheytymis- ja sijoitusprosessiin.

Edellisvuoden rajoitustoimenpiteistä tehdään vuoden alussa yhteenveto ja se liitetään rajoitustoimenpide kansioon, joka kuuluu osana omavalvontajärjestelmää.

## **9.14 Rajoittavat välineet**

Rajoittavia välineitä ei Kinnalassa käytetä.

# **10 LAPSEN HYVÄ KOHTELU JA SEN TOTEUTUMINEN**

## **10.1 Lapsen hyvää kohtelua koskeva suunnitelma**

Lasten hyvää kohtelua suunnitelman ensimmäinen versio on tehty vuonna 2019 yhteistyössä lakimies Kati Saastamoisen kanssa. Kati Saastamoinen on tarkistanut, että kaikki rajoitustoimenpiteet on kirjoitettu oikein.

Hyvää kohtelua suunnitelma käydään lasten kanssa joka vuosi läpi huhtikuussa ja he voivat ottaa siihen kantaa ja antaa kehitysehdotuksia. Tätä kehitystyötä tehdään lasten kanssa useampana kertana, että he jaksavat siihen keskittyä ja osallistua.

## **10.2 Lapsen asiallinen kohtelu, mitä on lapsen asiallinen kohtelu**

Kinnalassa lapsen asiallinen kohtelu perustuu siihen, että jokainen lapsi on arvokas omana itsenään ja siten häntä tulee kunnioittaa. Jokaisella lapsella on ainutkertainen lapsuus ja meidän tehtävänämme on nähdä hänet sen mukaisesti. Jokaisella lapsella on oikeus koskemattomuuteen ja kunnioittavaan kanssakäymiseen. Lasta ei saa uhata, satuttaa, kiusata, eikä kohdella muutenkaan epäkunnioittavasti. Lasta pitää tukea hänen iänmukaisessa päätöksenteossaan. Lapsella täytyy olla tiedossa hänen oikeutensa sijaishuollossa.

### **10.2.1 Miten varmistetaan asiakkaan asiallinen kohtelu**

Lastenkodin esimiehet käyvät säännöllisesti henkilöstön kanssa keskustelua lapsen asiallisesta kohtelusta. Lastenkodin säännöt kieltävät epäasiallisen kohtelun lapsia kohtaan, lapsien välillä kuin myös aikuisia kohtaan. Kinnalassa on käytössä säännölliset lastenpalaverit. Lasten kanssa käydään niissä läpi, onko heitä kohdeltu asiallisesti. Lapsia ohjataan lasten palavereissa keskustelemaan kahden kesken aikuisen kanssa, jos palaverissa on vaikea kertoa asiaa muiden lasten ja aikuisten läsnäollessa. Lasten vanhempien kanssa ollaan säännöllisesti yhteydessä ja kysytään heiltä onko heidän mielestään lasta kohdeltu asiallisesti

### **10.2.2 Miten menetellään, jos epäasiallista kohtelua havaitaan**

Jos lasta kohtaan on ollut epäasiallista kohtelua, on lasta kehotettu kertomaan siitä ohjaajalle ja lastenkodin johtajalle, sekä sosiaalityöntekijälleen. Lastenkodin johtaja selvittää ja käy asian läpi kyseisen työntekijän ja lapsen kanssa. Tilanne huomioiden lastenkodin johtaja ottaa yhteyttä lapsen vanhempiin, lapsen asioista vastaavaan sosiaalityöntekijään ja tarvittaviin viranomaisiin. Lapselle on annettu ohjeeksi kertoa asia huoltajilleen ja asioistansa vastaavalle sosiaalityöntekijälle. Lapsille on annettu tiedoksi väylät, miten he saavat halutessaan valitukset tehtyä ja kenelle ne osoittaa. Tarvittaessa lasta autetaan valituksen tekemisessä.

# **11 PALAUTE**

## **11.1 Palautteen kerääminen, käsittely ja hyödyntäminen toiminnan kehittämisessä**

Asiakaspalautetta varten on tehty kyselylomakkeet, joita käytetään seuraavasti. Asiakaspalautetta kysytään kerran vuodessa sosiaalityöntekijältä ja lasten huoltajilta sekä lapsilta.

Palautetta kerätään myös henkilökunnalta kyselylomakkein vuosittain.

Lomakkeet ovat olleet vuosia samat. Lomakkeiden palauduttua niistä lasketaan keskiarvot ja verrataan aikaisempiin vuosiin. Henkilökuntapalaverissa käydään palautteiden keskiarvot läpi ja analysoidaan pitääkö tehdä muutoksia lastenkodin toiminnan käytäntöihin ja omavalvontasuunnitelmaan.

Toiminnasta muuten saatu palaute käsitellään esimiestasoisesti ja reagoidaan tarvittaessa.

# **12 PALVELUN SISÄLLÖN KUVAUSTA**

## **12.1 Hyvinvointia, kuntoutumista ja kasvua tukeva toiminta**

Lastenkodissa pyritään harrastamalla liikuntaa säännöllisesti. Liikunta tukee lapsen mielenterveyttä ja lisää hyvää mieltä ja jaksamista.

Lastenkodilta käydään laskettelemassa, luistelemassa, uimassa, kuntosalilla, skeittaamassa ja liikuntasalilla.

Psyykkistä hyvinvointia turvataan niin, että psyykkinen kuormitus olisi lapsilla mahdollisimman alhainen. Lastenkodin arki on suunniteltu siten, että se on hyvin ennakoitavaa ja strukturoitua, jolloin lapsen stressitila pysyy alhaisena. Lastenkodissa keskitytään myös äänenkäyttöön, koska kova äänentaso nostaa psyykkistä stressitilaa. Psyykkistä hyvinvointia edistetään myös yhteistyöllä lasten- ja nuorten psykiatrian osastojen ja poliklinikoiden kanssa sekä muiden psyykkistä toimintakykyä ylläpitävien tahojen kanssa.

Sosiaalista hyvinvointia lisätään siten, että lastenkodin arkeen on rakennettu tilanteita, joissa lapsi joutuu harjoittelemaan ja harjoittamaan sosiaalisia taitoja. Tarvittaessa tilanteissa ja tilanteiden jälkeen käydään asioita läpi: Miten tilanteessa olisi pitänyt toimia ja miten samankaltaiseen tilanteeseen ei ajauduta uudelleen. Sosiaalista hyvinvointia turvataan myös siten, että lapsille yritetään löytää lastenkodin ulkopuolelta harrastus, josta lapsi pitää ja siten harrastus voisi lisätä psyykkistä hyvinvointia.

Toimintakykyä ylläpidetään siten, että lapsen kanssa tehdään yhdessä paljon asioita. Omaohjaajat käyvät heidän kanssaan vaateostoksilla, elokuvissa, syömässä, omaohjaajaretkillä.

Kinnalan henkilökuntaa koulutetaan niin kiintymyssuhdeteoriaan kuin kognitiiviseen käyttäytymisterapiaan, jotta lapsen psyykkistä jaksamista ja kuntoutumista kyetään viemään turvatusti eteenpäin.

Kulttuurista toimintaa ohjaa kulttuurivastaava, joka järjestää kulttuuriin liittyviä asioita.

Toteutumista seurataan koko ajan. Kuukausikoosteessa kuvataan, kuinka lapsi on voinut ja kuinka erilaisiin tavoitteisiin on päästy.

## **12.2 Peruskoulun käynti Kinnalassa**

Lapset suorittavat peruskoulunsa Pälkäneen kunnan opetustoimen alaisessa erityisryhmässä Kinnalassa. Jokaisella lapsella on henkilökohtainen opetussuunnitelma, eli jokainen lapsi käy kouluaan omaan tahtiinsa. Opinnoissa eteneminen ei ole sidottu vuosiluokkiin, eli oppilas voi edetä omaan tahtiin koulussa. Tarvittaessa oppilas voi käyttää vuosiluokan vaatimusten suorittamiseen pitemmän ajan, kuin yhden lukuvuoden, koska lapsella lastenkotiin tullessaan saattaa olla koulunkäynnin haasteita. Oppilaalla on mahdollisuus siirtyä yleisopetukseen, kun hänen kuntoutumisensa sitä edellyttää ja hän itse sitä haluaa. Opetuksesta vastaa erityisluokan opettaja yhdessä koulunkäynnin ohjaajan kanssa.

## **12.3 Ravitsemus**

Kinnalaan on teetetty neljän viikon ruokalista jota noudatetaan. Ruokalistassa on otettu huomioon monipuolinen ravinnon saanti. Listassa on huomioitu mahdolliset lapsen ruokavaliorajoitukset (kasvissyönti, allergiat, uskonnolliset syyt ym.)

Kinnalassa on säännölliset ruokailuajat. Arkisin n. 7.30 aamupala, lounas n. 11 ja välipala 13.45, päivällinen 15.30 ja 16 ja iltapala 19.30 ja 20.00.

Peruskoululaisten lounas haetaan koululta ja syödään lastenkodilla. Jatko-opiskelijat syövät lounaan oppilaitoksissaan.

Lasten ruokailutottumuksia ja ruokailukäyttäytymistä seurataan hienotunteisesti ja jos sitä on tarvetta ohjata, niin ohjaajat ohjaavat tottumuksia ja ravitsemuksen tasoa oikeampaan suuntaan. Jos ohjaajien ohjaus ei riitä, niin jossain tapauksissa voidaan käyttää tarpeellisia tukikeinoja esimerkiksi ravitsemusterapeutin ohjausta.

## **12.4 Hygieniakäytännöt**

Siivous Kinnalassa hoidetaan pääsääntöisesti lasten ja työntekijöiden toimesta. 1-2 kertaa vuodessa tilat siivotaan perusteellisesti suursiivouksen yhteydessä. Siivouksen tarkoituksena on opettaa lapsia siivoustarvikkeiden käytössä, jotta he tulevassa elämässään kykenisivät pitämään huolta kodistaan. Siivouksessa käytetään yleisesti kotiolosuhteisiin tarkoitettuja siivoustarvikkeita. Päävastuu siivoamisesta on ohjaajilla, eikä lapsilla.

Yötyöntekijät siivoavat ja pesevät pyykkejä tarvittaessa öisin.

Pyykkihuollon osalta aikuiset opettavat lapsille, kuinka he voivat huolehtia omasta pyykkihuollostaan. Lapsi vasta opettelee pyykkihuoltoaan ikä- ja kehitystasonsa mukaan. Aikuinen pitää huolen, että lapsen pyykit pestään säännöllisesti ja hänellä on varmasti käytössä puhtaita vaatteita

Kinnalan käsipyyhkeet, kylpypyyhkeet ja lakanat pesevät työntekijät. Kinnalassa on kausiluotoiset matot, jotka käytetään pesulassa kauden jälkeen. Pyykkihuollossa käytetään normaaleja pesukoneita ja kuivureita.

Kinnalassa lapsia opetetaan siihen, että aina ennen ruokailua käydään pesemässä kädet.

Infektiotartuntojen ja epidemiatilanteiden ehkäisemiseksi Kinnalassa käytetään käsidesejä silloin, kun infektiotartuntavaara on kohonnut. WC:ssä ei käytetä käsipyyhkeitä vaan käsipapereita.

Koronaepidemian aikana oli työntekijöille laadittu kattava ohjeistus, kuinka koronatilanteessa tulee toimia. Käsidesien ja kasvomaskien käyttöä lisättiin silloin huomattavasti.

Kaikki työntekijät ovat suorittaneet hygieniapassin.

## **12.5 Terveyden- ja sairaanhoito**

Sijoituksen alussa lapselle varataan aika lääkärintarkastukseen ja hammastarkastukseen.

Peruskoululaisten osalta koululääkäri ja kouluterveydenhoitaja tekevät lapsille tarkastukset. Kinnalan terveydenhuollon ammattilaiset käyvät lasten kanssa keskusteluita heidän terveytensä edistämiseksi ja heidän terveyden tilastaan.

Hätätapauksissa soitetaan 112 ja toimitaan sieltä saatujen ohjeiden mukaan.

Erikoissairaanhoidossa tehdään paikallisen lasten ja nuorisopsykiatrian poliklinikan ja osastojen kanssa yhteistyötä. Joskus lapsille hankitaan terapiapalveluita myös edellä mainittujen instanssien ulkopuolelta.

Tartuntatautilaki 48 §

Työntekijän ja opiskelijan rokotussuoja potilaiden suojaamiseksi.

Työskentelyyn sosiaalihuollon toimintayksiköiden asiakastiloissa, joissa hoidetaan lääketieteellisesti arvioituna tartuntatautien vakaville seuraamuksille alttiita asiakkaita tai potilaita, saa käyttää̈ vain erityisestä̈ syystä̈ henkilöä̈, jolla on puutteellinen rokotussuoja.

Työntekijällä̈ ja työharjoitteluun osallistuvalla opiskelijalla on oltava joko rokotuksen tai sairastetun taudin antama suoja tuhkarokkoa ja vesirokkoa vastaan.

Opiskeluterveydenhuollon on huolehdittava, että työharjoitteluun osallistuvilla opiskelijoilla on 2 momentissa tarkoitettu rokotussuoja.

Työnantajalla on oikeus käsitellä̈ työntekijän tai työharjoittelussa olevan opiskelijan 1 momentissa tarkoitettuihin tehtäviin soveltuvuutta koskevia tietoja riittävän rokotussuojan osalta työntekijän tai opiskelijan suostumuksella yksityisyyden suojasta työelämässä annetun lain (759/2004), työterveyshuoltolain ja henkilötietolain mukaisesti.

Työntekijöiden rokottamisen ja seurannan hoitaa työterveyshuolto. Asiakkaiden rokotukset hoitaa oppilasterveydenhuolto tai opiskeluterveydenhuolto.

Asiakkaiden terveyden- ja sairaanhoidosta vastaa vastaava sairaanhoitaja ja hänen poissa ollessa hänen sijaisensa. Edellä mainittujen lisäksi jaettua vastuuta kantaa kaikki lastenkodin työntekijät. Äkillisen kuolemantapauksen sattuessa otetaan yhteyttä välittömästi esimiehiin ja tarpeellisiin viranomaisiin.

## **12.6 Lääkehoito**

Kinnalaan on laadittu lääkehoidon suunnitelma, joka on tehty yhteistyössä nuorisopsykiatrian erikoislääkäri Minna Hirvelän kanssa. Lääkehoitosuunnitelman kokonaisvastuusta ja edellytyksistä sekä lääkehoidon toteutumisesta kantaa vastuun lastenkodin johtaja.

Lääkehoitosuunnitelma on tarkastettu ja päivitetty viimeksi 05.05.2025. Lääkehoitosuunnitelma päivitetään vuosittain ja lisäksi tarpeen mukaan useammin.

Lääkehoidosta vastaava työntekijä on sairaanhoitaja Roope Saarnio ja hänen apulaisensa on lähihoitaja Pirke Pitkänen. Lääkkeenjako ja anto koulutus on lain vaatimalla tavalla kaikilla työntekijöillä.

Lasten dosetteihin lääkkeet jakavat Roope Saarnio ja Pirke Pitkänen. JulkiTerhikki/JulkiSuosikki rekisterissä olevien ohjaajien vastuulla Kinnalassa on lääkkeiden antaminen doseteista. Kouluasteen tutkinnon omaavat ohjaajat, sekä yhteisöpedagogit eivät voi osallistua Kinnalassa huume, tai PKV lääkkeiden antoon. He voivat osallistua muiden lääkärin määräämien, tai käsikauppa lääkkeiden antoon. Ohjaajien lääkelupien voimassaolosta on seuranta ja siihen on merkittynä viimeinen voimassaolo päivä, jota ennen kyseisen työntekijän lupa (luvat) pitää uusia. Lastenkodin johtaja pitää huolta ja kantaa vastuun, että luvat pysyvät ajantasaisina ja voimassa.

Lääkkeiden antamisella tarkoitetaan lääkeannostelijaan valmiiksi jaetun lääkkeen antamista lapselle. Jakamisella tarkoitetaan lääkkeiden jakoa lääkepaketista lääkeannostelijaan.

Roope Saarnio ja Pirke Pitkänen päivittävät lapsen lääkkeiden muutoksen dosetteihin ja raportteihin. Työntekijät, joilla on koulutus ja oikeus antavat lapsille lääkkeet doseteista.

Lääkehoitosuunnitelman päivitys tapahtuu kerran vuodessa ja jos siihen tulee paljon muutoksia, se käytetään Pirhan ohjeiden mukaisesti päivityksessä.

Vaaratilanne ilmoituslomakkeita on tulostettu valmiiksi lääkehoitokansioon. Asiasta on tiedotettu koko henkilökuntaa. Alla on linkki ohjeeseen.

Vaaratilanneilmoitukset : <https://fimea.fi/laakinnalliset_laitteet/vaatimukset-ammattimaisille-kayttajille/vaaratilanteista-ilmoittaminen>

## **12.7 Monialainen yhteistyö**

Perusterveydenhuollon kanssa tehdään yhteistyötä niin, että peruskoululaisten oppilashuollolliset tarkastuksen tulevat automaattisesti kunnan terveydenhuollon kautta. Jos tarvitaan oppimisen tueksi lisä tukea tai tutkimuksia toteutuu ne kouluterveydenhuollon kautta.

Erikoissairaanhoidossa tehdään paikallisen lasten ja nuorisopsykiatrian poliklinikan ja osastojen kanssa yhteistyötä. Joskus lapsille hankitaan terapiapalveluita myös edellä mainittujen instanssien ulkopuolelta.

Lapsesta annetaan tietoja niille toimijoille, joille tiedot ovat oleellisia toimintaansa varten. Jos asia on epäselvä, konsultoidaan lapsen asioista vastaavaa sosiaalityöntekijää tai keskustellaan lapsen huoltajien kanssa, voidaanko tietoa luovuttaa.

# **13 ASIAKASTURVALLISUUS**

## **13.1 Yhteistyö turvallisuudesta vastaavien viranomaisten ja toimijoiden kanssa**

Kinnalaan on tehty niin turvallisuus- ja pelastussuunnitelma kuin turvallisuusselvitys. Edellä mainittujen lisäksi 2019 on tehty ensimmäisen kerran Omatoimisen varautumisen arviointimalli. Lastenkotiin tehdään säännöllisesti palotarkastus. Lastenkodin henkilökunta on saanut ensisammutuskoulutuksen.

Kinnalan lapset osallistuvat vuosittain tulikettu alkusammutus harjoitukseen. Harjoituksissa on myös kerrattu hätätilanteen kokoontumispaikka. Kun uusi lapsi sijoitetaan Kinnalaan hänen kanssaan tehdään turvakävely, jossa osoitetaan kaikki hätäpoistumistiet, sammuttimien paikat, näytetään rasvapalon sammuttaminen, näytetään kokoontumispaikka.

Kinnalan suunnitteluvaiheessa on käyty piirustusten kanssa dialogia paloviranomaisten, sosiaaliviranomaisten ja terveysviranomaisten kanssa asioista mitä he haluavat lastenkodissa olevan, jotta se olisi mahdollisimman turvallinen.

Kaikilla hoito- ja kasvatustyötä tekevillä on voimassa oleva EA 1 koulutus.

Kaikilla hoito- ja kasvatustyötä tekevillä on hygieniapassi.

Lastenkodin henkilöstön ja lasten ensisammutusvalmiutta pidetään yllä säännöllisillä koulutuksilla.

Asiakasturvallisuuden kehittämistä ja toteutumista arvioidaan vuosittain.

Toimintayksikön asiakasturvallisuudesta vastaa lastenkodin johtaja Pekka Hämäläinen puh: 0400897206

## **13.2 Henkilöstö**

Kinnalassa on luvan mukaisesti hoito- ja kasvatustyössä 14 työntekijää. Edellä mainittujen lisäksi työryhmään kuuluu lastenkodin johtaja, toiminnanjohtaja. Suurimmalla osalla työntekijöistä on vuosien kokemus lastensuojelusta ja osalla psykiatrisesta hoitotyöstä.

Hoito- ja kasvatustyön työryhmä koostuu seitsemästä sosionomista, kahdesta nuoriso- ja vapaa-ajan ohjaajasta, kahdesta lähihoitajasta, yhdestä sairaanhoitajasta, yhdestä yhteisöpedagogista ja yhdestä kasvatus- ja ohjausalan perustutkinnon omaavasta työntekijästä. Alihankinta työvoimaa ei käytetä.

Henkilöstön rekrytoinnista vastaavat lastenkodin johtaja ja toiminnanjohtaja yhdessä. Jos henkilökuntaa joudutaan rekrytoimaan, niin aina ensiksi kartoitetaan työryhmän tarve. Onko tarve sairaanhoitajalle vai ohjaajalle. Ohjaajan ollessa kyseessä kartoitetaan, onko lain määrittämä henkilöstötaso kunnossa. Edellä mainitun jälkeen käydään läpi tutut ammatti-ihmiset. Jos heistä ei löydy sopivaa, kartoitetaan työntekijöiden tutut ja vasta sen jälkeen ryhdytään rekrytoimaan julkisesti työntekijää.

Työhaastattelussa käydään läpi hakijan asianmukainen rikosrekisteriote, tutkintotodistus (koulutus), riittävä osaaminen, ammattitaito ja tarvittava kielitaito.

Rekrytoinnissa ensisijaista on myös se, minkälaista persoonaa ja vahvuuksia omaava työntekijää haetaan sekä se, minkälainen työntekijä lapsiryhmän näkökulmasta olisi hyvä olla.

Sijaisia käytetään sairauspoissaolojen ja loma-aikojen aikana. Sijaisten käyttöönotosta päättävät esimiesasemassa olevat työntekijät. Kinnalassa on useita sijaisia, joita kutsutaan töihin mahdollisimman pian, kun työntekijän äkillinen sairausloma tulee tietoon. Mahdollisissa poikkeusoloissa kutsutaan lisää työvoimaa sijaisista. Pidempiaikaisissa sijaisuuksissa valinnan tekee toiminnanjohtaja ja lastenkodin johtaja yhdessä. Myös sijaiset ja opiskelijat haastatellaan aina, ennen kuin he aloittavat ensimmäisen jakson lastenkodissa.

Ennen työskentelyn aloittamista tulee työntekijän tuoda tutkintotodistuksesta kopio ja näyttää rikosrekisteriote.

Tutkintotodistus kopio laitetaan tarkastuskansioon. Työntekijän tulee esittää Rikosrekisteriote. Esimies kirjaa rikosrekisteriotteen nähtyään tarkistuspäivämäärän tarkastuskansioon.

Työantaja tarkistaa työntekijöiden suosikki/terhikki rekisteriin kuulumisen ja pitää päivitettyä listaa valvontakansiossa.

Henkilöstöä varten on tehty perehdytyskansio ja laatukäsikirja. Lastenkodin johtaja ohjaa työryhmän jäseniä perehdyttämään, auttamaan ja neuvomaan uutta työntekijää hänen työvuoroissaan. Riittävän perehdyttämisen jälkeen uudelle työntekijälle annetaan sellaisia työtehtäviä, joista hänen katsotaan varmasti selviytyvän. Esimiehet ja vakituiset työntekijät seuraavat uuden työntekijän toimintaa ja ohjaavat häntä työssään. Perehtymistä varten on tehty seuranlomake. Perehtymiskansion seurantalomakkeen tarkastaa lastenkodin johtaja kahden kuukauden kuluttua siitä, kun työntekijä on aloittanut työnteon. Jos työntekijä ei ole saanut vielä silloin perehdytystä kaikkiin kohtiin, antaa sen silloin lastenkodin johtaja.

Lastenkodinjohtaja käy säännöllisesti keskusteluita työntekijöiden kanssa. Keskustelut ovat työnohjauksellisia niin työssä jaksamisen suhteen kuin omaohjaajana toimimisessa, sekä työryhmässä toimimisessa. Mikäli keskusteluissa tulee ilmi jonkun työntekijän epäasiallinen työnteko, niin siihen puututaan esimiesten toimesta.

Henkilöstön jaksamiseen panostetaan esimerkiksi työvuorolistan kautta. Henkilökunnan toiveita työvuoroista pyritään kunnioittamaan mahdollisimman pitkälle. Henkilöstölle on otettu niin vapaa-ajan tapaturmavakuutus kuin sairaanhoitokuluvakuutus. Sairaanhoitokuluvakuutuksen myötä henkilöstö on oikeutettu käyttämään yksityisen puolen terveydenhuollon palveluita.

Työnohjausta Kinnalassa on keskimäärin viiden viikon välein. Työnohjauksessa käydään läpi lasten kasvatustyön eri näkemyksiä, haasteita, onnistumisia ja työntekijöiden jaksamista. Työntekijöillä on myös mahdollisuus käydä yksilötyönohjauksessa.

Työntekijöiden täydennyskoulutusta pyritään ylläpitämään siten, että jokainen työntekijä kävisi vuodessa vähintään kolme täydennyskoulutuspäivää. Lastenkodin johtaja tekee vuosittain koko Kinnalan henkilökuntaa koskevan koulutussuunnitelman ja henkilökohtaisen koulutussuunnitelman.

Kaksi kertaa vuodessa järjestetään virkistys/koulutuspäivät.

Henkilökunta on oikeutta käyttämään henkilökohtaiseen TYKY toimintaansa 200 euroa vuodessa.

Henkilökunnan jaksamista tuetaan myös silloin, jos hänellä omassa elämässään on raskasta aikaa. Tällöin esimiesten kanssa pohditaan, kuinka työnteon kuormaa kyetään vähentämään hetkellisesti.

Jos henkilöstöllä on hetkellisiä taloudellisia vaikeuksia, on heitä pyydetty ottamaan yhteyttä toimitusjohtajaan, jonka kanssa voi sopia palkkaennakoista.

Henkilökuntaa on pyydetty tuomaan esimiehille ehdotuksia lisäkoulutuksesta. Tällä hetkellä lisäkoulutukset suuntautuvat neuropsykiatriaan.

Lastenkodin johtajan, toiminnanjohtajan ja toimitusjohtajan vastuut ovat määritelty tarkasti. Lastenkodin toiminnanjohtaja hoitaa enemmissä määrin byrokratian asioita, toimitusjohtaja hoitaa talousasioita, lastenkodin johtaja vastaa selkeästi yksikön hoito ja kasvatustyöstä. Vastaavien ohjaajien tehtävänä on toimia arjessa asiakastyössä sekä ohjaavana esihenkilönä.

Työvuorot ovat seuraavia: 8-16, 8-22, 20-08,7.30-20. Päivällä työntekijöitä on n. 5 ja illalla 4 ja

yövuorossa pääsääntöisesti 2.

## **13.3 Työsuojelu**

Työsuojelupäällikkönä toimii Pasi Maja

Työsuojeluvaltuutettuna toimii vastaava ohjaaja Samu Kaihlanen. Työsuojelua varten on perustettu työsuojelun toimintaohjelma.

Työsuojelu asia on otettu huomioon pelastussuunnitelmassa ja turvallisuusselvityksessä. Lastenkodille on myös tehty omatoimisen varautumisen suunnitelma.

## **13.4 Henkilökunnan ilmoitusvelvollisuus, laki sosiaali- ja terveydenhuollon valvonnasta 29-30§.**

Palveluntuottajan on tiedotettava henkilöstölleen ilmoitusvelvollisuudesta ja sen käyttöön liittyvistä asioista. Ilmoitusvelvollisuuden toteuttamista koskevat menettelyohjeet on sisällytettävä 27 §:ssä tarkoitettuun palveluyksikön omavalvontasuunnitelmaan.

Kinnalan työntekijöitä on ohjattu tekemään ilmoitus, havaittuaan ilmoitusvelvollisuutta koskevan asian (laki sosiaali- ja terveydenhuollon valvonnasta 29-30§). Työntekijöitä muistutetaan tästä henkilökuntapalavereissa.

Kinnalan henkilökuntaan kuuluvan työntekijän on ilmoitettava viipymättä salassapitosäännösten estämättä Kinnalan lastenkodin johtajalle, tai muulle toiminnan valvonnasta vastaavalle henkilölle, jos hän tehtävissään huomaa tai saa tietoonsa epäkohdan tai ilmeisen epäkohdan uhan lapsen sosiaalihuollon toteuttamisessa taikka muun lainvastaisuuden.

Kinnalassa lastenkodin johtajan on ilmoitettava asiasta kyseessä olevalle valvovalle viranomaiselle, sekä palvelun tilaajalle. Lastenkodin johtajan on ryhdyttävä toimenpiteisiin epäkohdan tai ilmeisen epäkohdan uhan taikka muun lainvastaisuuden korjaamiseksi. Ilmoitus voidaan tehdä salassapitosäännösten estämättä.

Ilmoituksen vastaanottaneen lastenkodin johtajan on ilmoitettava ja ilmoituksen tehnyt ohjaaja voi ilmoittaa asiasta salassapitosäännösten estämättä valvontaviranomaiselle, jos epäkohtaa tai ilmeisen epäkohdan uhkaa taikka muuta lainvastaisuutta ei korjata viivytyksettä. Valvontaviranomainen voi päättää toimenpiteistä siten kuin 38 §:ssä säädetään tai antaa 39 §:ssä säädetyn määräyksen epäkohdan poistamiseksi.

Palveluntuottajan on ilmoitettava välittömästi salassapitosäännösten estämättä palvelunjärjestäjälle ja valvontaviranomaiselle palveluntuottajan omassa tai tämän alihankkijan toiminnassa ilmenneet asiakasturvallisuutta olennaisesti vaarantavat epäkohdat sekä asiakasturvallisuutta vakavasti vaarantaneet tapahtumat, vahingot tai vaaratilanteet sekä muut sellaiset puutteet, joita palveluntuottaja ei ole kyennyt tai ei kykene korjaamaan omavalvonnallisin toimin.

Ilmoituksen tehneeseen lastenkodin työntekijään ei saa kohdistaa kielteisiä vastatoimia tehdyn ilmoituksen seurauksena. Palveluntuottajan tai vastuuhenkilön menettelyä on pidettävä kiellettynä vastatoimena, jos henkilön työ- tai virkasuhteen ehtoja heikennetään, palvelussuhde päätetään, hänet lomautetaan, häntä muutoin kohdellaan epäedullisesti tai häneen kohdistetaan muita kielteisiä seurauksia sen vuoksi, että hän on tehnyt 2–4 momentissa tarkoitetun ilmoituksen tai osallistunut ilmoittamansa asian selvittämiseen. Kiellettyä on myös estää tai yrittää estää henkilöä tekemästä 2–4 momentinmukaista ilmoitusta.

# **14 TOIMITILAT**

Lainsäädännön mukaisesti jokaisella lapsella on 12 neliömetrin huone käytössään. Kinnalassa lasten huoneissa on normaalit kalusteet kuten vaatekaappi, kirjoituspöytä sänky, petivaatteet sekä kirjahyllykkö Lapsi saa sisustaa huoneen oman näköisekseen. Huoneiden ovet voidaan lukita ja vain lapsella ja työntekijöillä on avain hänen huoneeseensa.

Toimitilat on suunniteltu lastensuojelulaitoksen toimintaa ajatellen. Suunnittelussa on otettu huomioon lastensuojelutyön tarpeita. Toimitilojen toteuttamisessa on pyritty siihen, että tilat ovat väljät ja siksi rakennuksen tilat ovat normaalia korkeammat ja käytävät leveämmät. Toimitilan kriittisissä paikoissa sijaitsevat lasit ovat panssarilasia. Näin turvataan, että niitä ei saa rikottua ja vaaratilanteita minimoidaan. Paloturvallisuus on huomioitu rakennusmateriaaleissa rakennusvaiheessa. mm. lasten huoneissa tupla cyproc. Toimitilan rappukäytävät on tehty avariksi ja askelmat tiheiksi turvallisuuden takia.

Toimitiloissa on lainsäädännönmukaiset wc tilat ja suihkut lasten käyttöön.

Toimitiloissa on riittävä määrä varastotilaa, että turvallisuusriskin tuovia ylimääräisiä esineitä, tai tavaroita ei ole esteenä.

Tilojen suunnittelussa on käyty keskustelua sosiaaliviranomaisen, paloviranomaisen ja terveysviranomaisen kanssa, jotta heidän mielipiteensä on otettu huomioon jo ennen tilojen rakentamista.

Alakerrassa on koulun tilat, keittiö, kanslia ja saunatilat. Keskikerroksessa on lasten huoneet ja tv-tilat. Kolmannessa kerroksessa on harrastustila, jossa on biljardipöytä ja muita harrastusvälineitä, neuvottelutila ja asuinyksikköjen 1 ja 2 lapsille huoneet.

Lasten asuinkerroksen toimitilat ovat osastoituja omin oleskelutiloin ja vessoin sekä suihkuin varustettuja.

Mikäli toimitiloissa havaitaan korjaustarpeita, niistä ilmoitetaan joko lähiesihenkilöille, lastenkodin johtajalle toiminnanjohtajalle, tai toimitusjohtajalle. Toimitusjohtaja järjestää toimitilojen tarvittavien korjausten organisoinnin viipymättä.

Toimitusjohtaja huolehtii tarvittavista vuosittaisista huolloista, kuten ilmalämpöpumput, ilmanvaihtokoneet, sisäilman mittaukset, lukot. Tarvittaessa korjaukset. Toimitilana toimiva kiinteistö on Kinnalan omaisuutta, eikä ulkopuolisen toimijan.

Toimitilat on viimeksi tarkastettu hyväksytysti paloviranomaisten toimesta 13.02.2025

Terveydensuojelun tarkastus tehty 22.02.2022

Pojille ja tytöille on eri saniteettitiloja. Saniteettitiloja on yhteensä 6 kpl. Henkilökunnalla on oma sosiaalitila ja wc. Saunassa Kinnalassa voi käydä joka päivä.

Lapsen henkilökohtaista tilaa ei käytetä muuhun tarkoitukseen.

Kinnalassa vierailevat henkilöt voivat käyttää yhteiskäyttötiloja. Asiakassuunnitelmapalaverit ja muut palaverit pidetään pääsääntöisesti neuvottelutiloissa.

Lapsen ja hänelle läheisten ihmisten tapaamiset Kinnalassa sovitaan aina yksilöllisesti. Kinnalassa on kolmannessa kerroksessa huone, jossa lapsen läheiset voivat yöpyä tarvittaessa.

## **14.1 Teknologiset ratkaisut**

Kinnalassa ei ole käytössä teknologisia ratkaisuita, kuten kulunvalvontaa, turvahälyttimiä, sähkölukkoja, eikä kameravalvontaa. Täten lasten yksilöllisten tarpeiden toteutumiselle, tai lapsen itsemääräämisoikeuden toteutumiselle ole tarvetta tehdä näiltä osin varmistusta. Eikä myöskään mahdollisiin vikatilanteisiin, tai huoltoviiveisiin ole tarve tehdä suunnitelmaa.

# **15 TERVEYDENHUOLLON LÄÄKINNÄLLISET LAITTEET JA TARVIKKEET**

## **15.1 Miten varmistetaan asiakkaiden tarvitsemien apuvälineiden ja terveydenhuollon laitteiden hankinnan, käytön ohjauksen ja huollon asianmukainen toteutuminen?**

Lääkealan turvallisuus- ja kehittämiskeskus (Fimea) valvoo lääkinnällisten laitteiden vaatimustenmukaisuutta sekä̈ palveluntuottajien toimintaa. Fimea käsittelee myös lääkinnällisiin laitteisiin liittyviä̈ vaaratilanneilmoituksia. Lääkinnällisten laitteiden käyttämisestä̈ ja niiden turvallisuudesta vastaa lastenkodin johtaja. Lääkinnällisten laitteiden turvalliseen käyttöön annetaan riittävä̈ perehdytys ja tarvittaessa asianmukainen koulutus. Laitteiden käytössä noudatetaan lääkärin ja valmistajan ohjeita ja huolletaan tarvittaessa.

Kinnalassa lääkinnällisiä laitteita ovat muun muassa, alkometri, huumeseulat, verenpainemittari, verensokerimittari, painonmittauslaite, pituusmitta.

Vastaava sairaanhoitaja huolehtii ja pitää vastuullaan, että lääkinnälliset laitteet ovat lain vaatimassa kunnossa. Hän vastaa myös laiteosaamisesta, perehdytyksestä, perehdytyksen ylläpitämisestä tarvittaessa. Viimeisin vastuu on lastenkodin johtajalla.

## **15.2 Lääkinnällisten laitteiden vaaratilanteet**

Lääkinnällisia laitteisiin liittyvistä̈ vaaratilanteista ilmoitetaan lastenkodin johtajalle sekä̈ lääkehoidosta vastaavalle sairaanhoitajalle. Vaaratilanteista, jotka ovat johtaneet tai olisivat saattaneet johtaa lapsen terveyden vaarantumiseen lääkinnällisten laitteen ominaisuuksien, ei-toivottujen sivuvaikutusten, häiriötoiminnan, sekä̈ riittämättömän, tai virheellisen merkinnän vuoksi, on myös tehtävä̈ viipymättä ilmoitus Lääkealan turvallisuus ja kehittämiskeskukselle (Fimea). Ilmoituksessa kerrotaan tarkat tiedot lääkinnällisestä laitteesta, sen UDI koodi ja muut tarvittavat tiedot valmistajan vaaratilanneselvitystä varten. Ilmoitus lähetetään sähköpostitse [laitevaarat@fimea.fi](mailto:laitevaarat@fimea.fi).

Ilmoituksen voi toimittaa myös postitse: Lääkealan turvallisuus- ja kehittämiskeskus (Fimea), Lääkinnälliset laitteet, Mannerheimintie 166, PL 55,00034 Helsinki.

Terveydenhuollon laitteista ja tarvikkeista vastaa vastaava sairaanhoitaja Roope Saarnio. puh: 0400 8972096

# **16 ASIAKASTIETOJEN KÄSITTELY, KIRJAAMINEN JA TIETOTURVA SEKÄ ARKISTOINTI OHJE**

Esimiehet perehdyttävät jokaisen työntekijän kirjaamiseen, tietoturva, sekä arkistointi asioihin heidän tullessa työsuhteeseen.

Kinnalan asiakastietojen käsittelystä ja siihen liittyvästä ohjeistuksesta, sekä perehdytyksestä vastaa lastenkodin johtaja Pekka Hämäläinen.

Kinnalassa kirjoitetaan lapsia koskevia tietoja mahdollisimman vähän paperille. Jokaista lasta varten on toimistossa kansio lukitussa kaapissa, johon tulee välttämättömimmät paperit. Kansioon laitetaan esimerkiksi lapsen henkilökohtaiset asiapaperit ja lääkereseptit.

Raportointiin Kinnalassa käytetään asiakastietojärjestelmä Nappulaa. Nappulajärjestelmään pystyvät kirjoittamaan lastenkodin johtaja, toiminnanjohtaja, vastaavat ohjaajat omilla tietokoneillaan. Lastenkodin sisällä raportointikäyttöön on tietokoneita. Kaikki tietokoneet, joilla asiakastietojärjestelmään pääsee, on identifioitu Nappulajärjestelmään. Kaikilla työntekijöillä on myös henkilökohtaiset salasanat ja käyttäjätunnukset järjestelmään.

Lapsilla on asiakastietojärjestelmässä oma raportointi kohta, johon työntekijät kirjoittavat pääsääntöisesti joka päivä lapselle tapahtuneita asioita. Muiden Kinnalaan sijoitettujen lapsien nimiä ei saa näkyä lapsen raportointi asiakirjassa.

Yleiset asiat ja viesti kirjataan asiakastietojärjestelmä Nappulaan erilaisiin viestivihkoihin. Jokaisella työntekijällä on järjestelmässä viestivihko, mihin hänelle suunnatut viestit kirjoitetaan.

## **16.1 Vaitiolositoumus**

Kaikki työntekijät allekirjoittavat vaitiolositoumuksen tullessaan työskentelemään Kinnalaan. Jos Kinnalaan tulee pyyntö lasten tietojen jakamisesta, niin tällöin konsultoidaan lapsen asioista vastaavaa sosiaalityöntekijää ja huoltajia. Vaitiolo ja salassapitoasioista keskustellaan esimiesten toimesta säännöllisesti.

## **16.2 Tietoturvasuunnitelma**

Tietoturvasuunnitelma päivitetään kerran vuodessa huhtikuussa. Päivityksen tekee lastenkodin johtaja ja tietosuojavastaava. Päivityksen jälkeen työntekijät lukevat tietoturvasuunnitelman läpi. Esimiehet seuraavat tietoturvasuunnitelman toteutumista. Tietoturvasuunnitelma päivitetty 5.5.2025. Tietoturvasuunnitelman toteutumisesta vastaa lastenkodin johtaja. Tietoturvasuunnitelma on nähtävillä Kinnalan ilmoitustauluilla.

Kinnalassa käytetään lapsen raportointiin ja viestintään asiakastietojärjestelmä Nappulaa, johon kaikilla työntekijöillä on oma käyttäjätunnuksensa ja salasanansa. Asiakastietojärjestelmään ei pääse muilta tietokoneilta kuin niiltä mitkä on valtuutettu käyttämään järjestelmää. Tietosuojasta ja asiakirjahallinnoinnista puhutaan säännöllisesti. Jokaisen työntekijän tulee lukea tietosuojaohjeet [www.tietosuoja.fi](http://www.tietosuoja.fi/). Kaikki työntekijät tekevät arjen tietosuojakoulutuksen hyväksytysti verkkokoulutuksena. Työntekijä tulostaa koulutuksen jälkeen todistuksen, joka arkistoidaan ja voidaan tarvittaessa esittää.

Lähiesimiehet, lastenkodin johtaja ja toiminnanjohtaja seuraavat, että asiakastietojen kirjaaminen on asianmukaista ja viranomaismääräyksiä noudatetaan. Mikäli havaitaan, että jonkin työntekijän kirjaaminen ei ole asianmukaista tilanteeseen puututaan ja ohjataan ja neuvotaan häntä tekemään kirjaustyötä asianmukaisesti.

## **16.3 Tietojärjestelmän poikkeama**

Jos havaitaan että tietojärjestelmässä on asiakastietolain 90 pykälän mukaisen vaatimuksen merkittävä poikkeama ilmoitetaan siitä palvelun tuottajalle Nappulalle, ja ICT Elmo. Jos tietojärjestelmän poikkeama aiheuttaa merkittävän riskin asiakasturvalle, tai tietoturvalle ilmoitetaan siitä sosiaali- ja terveysalan lupa- ja valvontavirastolle. Ohjaajat, esihenkilöt, lastenkodin toiminnanjohtaja, lastenkodin johtaja seuraavat päivittäin järjestelmien toimivuutta. Mikäli kohdataan yllä mainitun esimerkin mukaisia häiriöitä, ne ilmoitetaan lastenkodin johtajan toimesta joko Nappulaan, ICT Elmoon, tai merkittävissä tilanteissa Sosiaali- ja terveysalan lupaviranomaisille.

## **16.4 Tietojärjestelmän tietoturvaloukkaus**

Kinnalan henkilökunnan tulee tunnistaa mahdollisen tietoturvaloukkauksen tilanteet. Kinnalan tietoturvasuunnitelmaan on laadittu toimintatavat tietoturvaloukkaustilanteisiin.

Henkilötietojen tietoturvaloukkauksella tarkoitetaan tapahtumaa, jonka seurauksena henkilötietoja tuhoutuu, häviää, muuttuu, henkilötietoja luovutetaan luvattomasti tai niihin pääsee käsiksi taho, jolla ei ole käsittelyoikeutta.

Henkilötietojen tietoturvaloukkauksia Kinnalassa voisivat olla esimerkiksi varastettu tietokone, haittaohjelmatartunta, kyberhyökkäys, asiakirjan postitus väärälle henkilölle.

Tietoturvaloukkauksesta voi seurata pahimmillaan esimerkiksi henkilötietojen salassapitovelvollisuuden alaisten henkilötietojen paljastuminen, tietojen valvomiskyvyn menettäminen, identiteettivarkaus tai petos, tietoturvaloukkauksen kohteen maineen vahingoittuminen.

Oheisissa linkeissä lisätietoa

https://www.pirha.fi/fi/tietoa-meista/tietosuoja/henkilotietojen-tietoturvaloukkaus

https://tietosuoja.fi/tietoturvaloukkaukset

Tietosuojavastaavan nimi ja yhteystiedot: Jani Salonen 0400 897 206.

Yksikölle on laadittu salassa pidettävien henkilötietojen käsittelyä koskeva seloste.

## **16.5 Ohje arkistoon sijoitettavien asiakirjojen hallintaan, käyttöön ja ylläpitoon**

Kinnalassa arkistoitavilla asiakirjoilla tarkoitetaan sijoituksessa olevien lasten paperisten asiakirjojen säilytystä, sekä työntekijöiden työntekoon liittyvien asiakirjojen arkistointia ja säilytystä.

Lasten paperiset asiakirjat säilytetään nimetyissä lapsikohtaisissa kansioissa. Kansiot on tehty selkeäksi käyttää ja hakea tietoa. Niihin on rakennettu sisällysluettelot, joiden mukaan tietoa haetaan ja pidetään järjestyksessä. Esimerkiksi lapsen koulu, terveys, sijaishuolto kohdat. Kansioita säilytetään lukitussa kansliassa, lukitussa arkistokaapissa. Sijoituksen päätyttyä paperiset asiakirjat toimitaan hyvinvointialueelle alueen ohjeiden mukaan. Lasten sähköisiä asiakirjoja asiakastietojärjestelmä Nappulassa ei arkistoida sijoituksen jälkeen, vaan ne lähetetään hyvinvointialueille heidän ohjeidensa mukaan arkistoitavaksi.

Työntekijöiden asiakirjat säilytetään asianmukaisessa kansiossa kolmannessa kerroksessa hallinnon tiloissa lukittuna. Asiakirjoja ovat mm. työsopimus, vaitiolosopimus, erinäiset todistukset, kuten arjen tietosuoja, lääkeluvat, EA luvat, hygieniapassi.

# **17 YHTEENVETO KEHITTÄMISSUUNNITELMASTA**

Kehittämissuunnitelma on välittää niin lapselle kuin hänen vanhemmilleen tunne kuulemisesta ja kohtaamisesta. Edellä mainittujen asioiden kehittymisellä pystymme toimimaan paremmin lapsen kuntoutusprosessissa. Pystymme paremmin laskemaan lapsen stressitasoa ja auttamaan hänen aivojaan rakentumaan uudelleen. Aivojen uudelleen muovautumisen kautta, lapsen lähitulevaisuus ja tulevaisuus on hänelle enemmän positiivisia kokemuksia tuova.

# **18 OMAVALVONTASUUNNITELMAN SEURANTA**

Omavalvontasuunnitelman tarkastaa neljä kertaa vuodessa, tekee tarvittavat muutokset ja vahvistaa toimintayksikön vastaava johtaja. Toimintayksikön vastaava johtaja pitää seurantaa omavalvontasuunnitelman toteutumisesta. Seurannasta tehdään selvitys ja sen perusteella tehtävät muutokset julkaistaan.

Paikka ja päiväys: Pälkäne 09.09.2025

Allekirjoitus

Pekka Hämäläinen

**Omavalvontasuunnitelman tarkistukset ja päivitykset**

Tämä vuonna tarkastukset 9.5.2025, 9.9.2025 ja 9.12.2025.

9.9.2025 Omavalvontasuunnitelma tarkastettu ja päivitetty